هۆكارى كه‌ڕووكردنى زێ چییه؟ چۆن چاره‌سه‌ر ده‌كرێت؟\nهەمەڕەنگ :: 22/04/2019 :: 27536 جار بینراوە\nزیانەکانی دواخستنی ژەمی ئێوارە\nیه‌كێك له‌و گرفته ناخۆشانه‌ى توشى خانمان ده‌بێت كه‌ڕووكردنى زێیه، كه هه‌موو خانمێك له ژیانیدا توشى ده‌بێت، به‌ڵام لێره‌دا هۆكار و چاره‌سه‌ره‌كه‌یتان پێده‌ڵێین.\nبه‌شى ته‌ندروستى سایتى هه‌فینگتن پۆست راپۆرتێكى پزیشكى له‌سه‌ر كه‌ڕووكردنى زێ و هۆكار و چاره‌سه‌ر بڵاوكردووه‌ته‌وه و به‌پێى راپۆرته‌كه 80%ى خانمان له جیهاندا بۆ یه‌كجاریش بێت توشى كه‌ڕووكردنى زێ ده‌بن.\nله راپۆرته پزیشكییه‌كه‌دا هۆكاره‌كانى كه‌ڕووكردنى زێ خراونه‌ته‌ڕوو كه یه‌كێكیان سروشتییه و زێ خۆى توشى ده‌بێت به‌ڵام كۆمه‌ڵێك هۆكارى ده‌ره‌كى تر هه‌ن كه ده‌بنه هۆى كه‌ڕووكردنى زێ كه ئه‌مانه‌ن:\n1. به‌هۆى به‌كتریاوه زێ كه‌ڕوو ده‌كات.\n2. بوونى هه‌ستیارى به پاككه‌ره‌وه‌یه‌ك وه‌ك سابوون یان شامپۆ به‌تایبه‌تى سابوونى بۆندار.\n4. تۆوى پیاو.\n5. به‌كارهێنانى لفكه‌ى كه‌سی تر یان لفكه‌یه‌ك كه زبر بێت یان كۆن بێت.\n6. هۆكارى ده‌روونى وه‌كو بوونى دڵه‌ڕاوكێ كه كارده‌كاته سه‌ر ناڕێكى هۆڕمۆنى ئیسترۆجین (هۆڕمۆنى سێكس) له خانماندا و ده‌بێته هۆى دروستبوونى كه‌ڕوو له ناوچه‌ى زێ.\n7. ئه‌و خانمانه‌ى وه‌رزش ده‌كه‌ن دواى وه‌رزشكردن جله‌كانیان ئاره‌قاوى ده‌بێت و له‌شیان گه‌رم دادێت ئه‌گه‌ر جله‌كانیان بۆماوه‌یه‌ك دواى ته‌واوبوونى وه‌رزشكردن دانه‌نێن ئه‌وا كه‌شێكى گونجاو دروستده‌بێت بۆ كه‌ڕووكردنى زێ.\n8. هه‌ندێك كات به‌كارهێنانى حه‌بى رێگریكردن له دووگیانى ده‌بێته هۆى كه‌ڕووكردنى زێ.\nچاره‌سه‌رى كه‌ڕووكردنى زێ:\nبۆ چاره‌سه‌ركردنى كه‌ڕووى زێ پێویسته خانمان له هه‌موو ئه‌و هۆكارانه‌ى باسكران له‌سه‌ره‌وه خۆیان به‌دوور بگرن و به‌وشێوه‌یه به‌دوورده‌بن له كه‌ڕووى زێ، ئه‌گه‌ر به‌وه‌ش چاره‌سه‌ر نه‌بوو پێویسته سه‌ردانى پزیشكى پسپۆڕ بكه‌ن بۆئه‌وه‌ى ده‌رمان و چاره‌سه‌رى پێویستیان پێبدرێت.


”مەترسی ھەیە ھێزەکان ببن بە سێ ھێز“\nزریان حاجی 15/04/2019 - 16:00 بڵاوکراوەتەوە لە كوردستان\nئەندامێکی سەرکردایەتیی یەکێتیی نیشتمانیی کوردستان ڕای دەگەیەنێت، حزبەکەی ئامادە نییە وەزارەتی پێشمەرگە بە ھیچ لایەنێک بدات.\nلە چەند ڕۆژی ڕابردوودا ھێمن شێخانی، ئەندامی جڤاتی نیشتمانیی گۆڕان لە لێدوانێکی دا باسی لەوە کرد، ”گۆڕان ئامادەیە پۆستی جێگری سەرۆکی ھەرێم بۆ کاروباری پێشمەرگە بدات بە یەکێتی، ئەگەر وەزارەتی پێشمەرگەمان پێ بدات“. لە بەرامبەردا ئارێز عەبدوڵا، ئەندامی سەرکردایەتیی یەکێتی بە (باسنیوز)ێ ڕاگەیاند: ”من دڵنیام یەکێتی وەزارەتی پێشمەرگە بەھیچ لایەنێکی دیکە نادات، جێگری سەرۆکی ھەرێمیش ھەر پەیوەندی بە بارودۆخی پێشمەرگەوە ھەیە“.\nئاماژەی بەوە دا کە یەکێتی پێی باشە لەگەڵ پارتی بۆ یەکخستنەوەی ھێزەکانی پێشمەرگە ڕێکبکەوێت و ببن بە یەک ھێزی سەر بە حکوومەت، بەڵام ”بەم شێوەیە، نەک نابن بە ھێزێک، بەڵکوو مەترسیی ئەوە ھەیە کە ببنە بە سێ ھێز“.\nلەبارەی وادەی کۆبوونەوەی شاندی یەکێتی و پارتی بۆ واژۆکردنی ڕێککەوتنەکەی نێوانیان، سەرکردەکەی یەکێتی ئاشکرای کرد: ”نازانم و زانیاریم لەبارەی نییە، بەڵام پەرلەمان دەتوانێت کۆبوونەوەی خۆی بکات و یاسای سەرۆکایەتیی ھەرێمی کوردستانیش تەواو بکات، لەگەڵ ئەوەشدا ڕەنگە پارتی کۆبوونەوەکانی پەرلەمان دوابخات تا ئەو کاتەی ڕێکدەکەون بۆ ئەوەی پێکەوە یاساکە تێبپەڕێنن“.


2019-02-27 10:10 225 جار بینراوە کۆمێنت\nیەكێتیی نیشتمانیی كوردستان، باجی هەڵەو كورتهێنان لەپێشهاتەكان دەدات، ئەگەر وای لێكبداتەوە كە پارتی دیموكراتی كوردستان بەبێ رێكەوتنی كۆتایی لەگەڵیدا، لەگەڵ بزووتنەوەی گۆڕان كە هێزی سێهەمی براوەی هەڵبژاردنەكانە، نزیكبووەتەوەو دانیشتنی پەرلەمانیان كرد!\nهەرچەند ئێستا نامەو نامەكاریی سیاسیی لەنێوان یەكێتی و پارتیدا هەیە، بۆ هێوریی سیاسی نێوانیان لەدوای دانیشاندنی پەرلەمان لە 18ی شوباتدا، بەبێ دووەم هێزی براوەی هەڵبژاردن، بەڵام وەبیرهێناوەی هەڵەكانیش پێویستە.\nیەكێتی، بەرلەهێزە سیاسییەكانی دیكە كە بەشداریی هەڵبژاردنی (30 ئەیلولی 2018)ی كرد بۆ خوولی پێنجەمی پەرلەمانی كوردستان، دەیزانی كە تۆماری دەنگدەران كە كۆمسیۆن پشتی پێبەست، كە وەك دەوترا «پڕە لەناوی مردوو، ئاوارە، دووبارە بەقەبارەی (20-30) كورسی، بەڵام هەموویان بە یەكێتیشەوە رازیبوون و پاككردنەوەی تۆماریان نەكردە پێشمەرجی هەڵبژاردنێكی بێگەرد، كە ئەنجام، پارتی كردە خاوەنی (45) كورسی.\nسەرباریش، ئەنجامی بەرایی راگەیەندرا، كە ئەو تۆمارە چ ئەنجامێكی خوڵقاند، بەڵام دیسانەوە یەكێتی لەڕێی نوێنەرەكانییەوە لەكۆمسیۆنی باڵای سەربەخۆو راپرسی هەرێم، (ئۆ كەی)ی دا، بەقەبووڵكردنی ئەو ئەنجامەی هەڵبژاردن، لەكاتێكدا نوێنەری گۆڕان و كۆمەڵ و یەكگرتووش ناڕازیبوون، بەڵام بە (پارتی+ یەكێتی) رەتبوو!، كە دەكرا لەپێناوی دیموكراسی و بەربەستدانان لەساختەكاریی، (ئۆ كەی) بە ئەنجامەكە نەدرێ!.\nبەر لەوانەش بەئەزموونی رابردووی خولەكانی دیكە، (11) كورسیی كۆتاكان، كۆنترۆڵ و بڕیارو ئاراستەكردنیان لەبەرژەوەندیی پارتیدا بووەو دەبێت، لانیكەم دەكرا بەر لەهەڵبژاردن، مەسەلەی كۆتاكان رێكبخرێتەوە، بەگوێرەی رێژەو قەبارەی راستەقینەی خۆیان و سەربەخۆیی ئیرادەیان، لەكاتێكدا نوێنەرانی عیراق خاوەنی (329) كورسییە، تەنیا (9) كورسی بۆ كەمینەكانە، بەڵام لەپەرلەمانی كوردستان (11) كورسی كەمینەیە لەكۆی (111) كورسی، هەروەها ئەو (11) كورسییەش قەبارەی دەنگدانەكەی (11 هەزار و 641 دەنگە)، ئەمەش لێكدانەوەی پێویست نییەو پشتیوان و پاڵنەرەكەی روونە!.\nئەمانە و زۆری دیكەش مامەڵەی هەڵەی بەسەرداڕۆیشتووی یەكێتیی و تەواوی هێزە سیاسییەكانی دیكەن، كە دەبێت قەبووڵی ئەنجامەكەیشی بكەن، یاخود رێگەیەكی دیكە بدۆزنەوە.\nپارتی دیموكراتی كوردستان، وانەی لەڕووداوی هەوڵی تێپەڕاندنی پڕۆژەیاسای دەستووری هەرێم وەرگرت، كە وای لەو هێزەكرد تووشی شڵەقانی سیاسیی ناوخۆیی بكات، بەتایبەتی كە دەستبەرداری كورسی سەرۆكایەتی هەرێم نەبوو، دواتریش هەڵەی داخستنی پەرلەمان و هەروەها دەركردنی وەزیرەكانی گۆڕانی لەحكومەت كرد، بەبێ گوێدان بەشكۆی دامەزراوەی تەشریعی و حكومەت و پرۆسەی دیموكراسیی و فرەیی سیاسیی، بۆیە لەهەڵبژاردنی ئەم خولەدا پارتی ئەو جێگەی كۆنترۆڵكرد كە بووە هۆكاری گێژاوی سیاسیی و حوكمڕانی، چونكە پارتی دیموكراتی كوردستان پەرلەمانێكی لەو جۆرەی دەویست و واش جێبەجێی كرد كە خواستی بوو، ئەویش بەهێزی (كۆمسیۆن و دادگاو تۆمارو تەڵەی سیاسی)، كە لەم خولەدا خاوەنی (45) كورسی و(11) كۆتایە.\nلەسەرۆكایەتی پەرلەمانیشدا جێگری یەكەم سەربە پارتییە و جێگری دووەهەمیش بۆ توركمانە كە لە كۆتاكانەو هەر نزیكە لەپارتی!، ئەوەی دەبێتە سەرۆكی پەرلەمانیش دەبێت ئەركی تەنیا (ئۆ كەی) كردنی ئەو پڕۆژەو یاسایانە بێت كە بەزۆرینە، تێدەپەڕێنرێن و هیچی تر.\nئەدی بۆ سەرۆكایەتی حكومەت و هەرێم چی روودەدەن؟ ئەوەی روویدا، لەپەرلەمان بووەو درێژكراوەیشی دەبێت، چونكە سكێچی وێنەكە دیارەو رەنگكردنی بەشێكی، تابلۆ گەورەكە نیشان دەدات.\nشەڕ لەگۆڕەپانی ئەلیكترۆنیدا! عەتا كەریم\n2020-09-19 17:45 44 جار بینراوە\nئەگەر مووچەخوراوان یەكگرن! عەتا كەریم\n2020-05-22 15:48 106 جار بینراوە\nلە مەركەزی بترسن عەتا كەریم\n2020-05-09 15:13 125 جار بینراوە\nجریوە لەسەر پشتی فیل! عەتا كەریم\n2018-08-16 17:36 369 جار بینراوە\nجووتپایەی داڕووخاو! عەتا كەریم\n2018-08-09 14:08 313 جار بینراوە\nته‌ندروستی له چنگی بازرگاندا! عەتا كەریم\n2018-07-28 12:46 231 جار بینراوە\nلیرەو دەمیرتاش و میراڵ! عەتا كەریم\n2018-05-30 13:58 291 جار بینراوە\nماراسۆنی حكومەت و جەدەلی تەزویر! عەتا كەریم\n2018-05-23 13:09 356 جار بینراوە\nسانتلیگۆ شۆكێكی دیكەی قەوارەكان عەتا كەریم\n2018-05-17 19:10 467 جار بینراوە\nكەركوك بردیەوە عەتا كەریم\n2018-05-15 12:31 317 جار بینراوە\nئیرهابی فكرو هۆشیاریی هەڵبژاردن!  عەتا كەریم\n2018-05-08 11:52 270 جار بینراوە\nكەركوكیان بەنەوتەوە گەرەكە! عەتا كەریم\n2018-05-02 16:17 327 جار بینراوە\n2018-04-25 18:18 316 جار بینراوە\nكورد چ جۆرە گەمەكارێکە؟ عەتا كەریم\n2018-04-11 15:56 279 جار بینراوە\n2018-03-21 13:00 280 جار بینراوە\nهەڵەبجە قوربانیی بێبەڵێنی عەتا كەریم\n2018-03-14 12:19 390 جار بینراوە\nنەوەی یاخی! عەتا كەریم\n2018-03-06 20:29 379 جار بینراوە\nدۆڕانەكانی ژێر بەڕە! عەتا كەریم\n2018-01-17 12:22 610 جار بینراوە\nلێكترازاوی بەردەم بەغدا! عەتا كەریم\n2018-01-09 10:18 412 جار بینراوە\nكورد لەبەرگی داعش دا عەتا كەریم\n2017-12-12 19:23 516 جار بینراوە\nشەڕی گەندەڵكارە گەورەكان عەتا كەریم\n2017-11-21 13:40 503 جار بینراوە\nمام و رەخنە و رۆژنامەنووس عەتا كەریم\n2017-10-10 17:30 505 جار بینراوە\nزیاتر لە 50 فڕۆكەی جەنگی عیراق لەكار كەوتوون\nئەمریكا ئەنجەرلیك چوڵدەكاو دەگوازێتەوە یۆنان


پێناسه‌ی ئێمه | KHRN\nماڵ پێناسه‌ی ئێمه\nby KHRN 24 كانونی یه‌كه‌م 2015\n«سه‌رجه‌م مرۆڤه‌کان به ئازادی له دایک ده‌بن و بۆ به‌هره‌مه‌ندبوون له کرامه‌ت و مافه‌کانیان یه‌کسانن . هه‌موویان خاوه‌ن ئاوه‌ز و ویژدانن و هه‌موویان ده‌بێت له ته‌ک یه‌کتر به شێوازی برایانه بژین.» ( خاڵی یه‌که‌می جاڕنامه‌ی گه‌ردوونی مافه‌کانی مرۆڤ)\nتۆڕی مافه‌کانی مرۆڤی کوردستان دامه‌زراوێكی مافی مرۆڤیی ناسیاسی ، سه‌ربه‌خۆ و خێرخوازانه‌یه بۆ په‌ره‌پێدان و باشترکردن و داکۆکی له مافه‌کانی مرۆڤ له لایه‌ن کۆمه‌ڵێک پارێزه‌ر و چالاکی کوردی مافه‌کانی مرۆڤ له ساڵی ۲۰۱۴ له فه‌ره‌نسا دامه‌زراوه .\nکوردستان له‌به‌ر بارودۆخی تایبه‌تیی سیاسی ، ئابووری ، جڤاکی و کولتووری له سه‌ره‌تای ده‌سه‌ڵاتی کۆماری ئیسلامی به‌رده‌وام وه‌کوو شوێنێکی جێی مه‌ترسی دژ به مانه‌وه‌ی ده‌سه‌ڵات دانراوه و به ده‌سپێکردنی ده‌سه‌ڵاتداری ئه‌م سیستمه فه‌رمانی جه‌هادی ۲۸ ی خه‌رمانان ی ۱۳۵۸( ۲۸ مرداد ۱۳۵۸) دژ به گه‌لی کورد راده‌گه‌ینرێت . راگه‌یاندنی جیهادێک که کۆمه‌ڵکوژی ، له‌سێداره‌دانی به کۆمه‌ڵ و سووتاندن و کاولکردنی ئاواییگه‌لێک وه‌ک ” قاڕنا و قه‌ڵاتان” ته‌نیا به‌شێک بچووک له ئاکامه‌کانی بوو . ره‌هه‌نده شاراوه و تۆقێنه‌ره‌کانی ئه‌و جیهاده هێشتا بۆ کۆمه‌ڵگای نێوده‌وڵه‌تی ئاشکرا نه‌کراوه . له ده‌سپێکی فه‌رمانی جیهاد له خه‌رمانانی ۱۳۵۸ هه‌تا ئه‌مڕۆ ره‌وتێکی به‌رنامه‌بۆداڕێژاوی پێشێلکردنی مافه‌کانی مرۆڤ له‌م ناوچه ده‌ستی پێکرد که‌وا هه‌تا ئه‌مڕۆ درێژه‌ی هه‌یه . ئه‌م پێشینه مێژووییه بووه‌ته هۆکاری ئه‌وه‌ی کۆماری ئیسلامی به‌رده‌وام روانینێکی ئه‌منییه‌تی بۆ کێشه جۆراوجۆره‌کانی ئه‌م ناوچه ببێت و به شێوازی سه‌ختگیرانه هه‌وڵ بۆ چاره‌سه‌رکردنی کێشه‌کان بدات . روانینی ئه‌منییه‌تی تا ئه‌و راده‌یه زاڵه که ئه‌کرێت وه‌کوو میناک ئاماژه به کێشيی کۆڵبه‌ر و کاسبکارانی سه‌ر سنوور بکرێت که ته‌نیا له به‌ر گواستنه‌وه‌ی شتومه‌کی خارجی له سه‌ر سنوور و له شاره‌کان له لایه‌ن هێزی ئینتزامی ئه‌کرێنه ئامانج و ساڵانه سه‌دان که‌س له‌م چینه هه‌ژاره‌ی کۆمه‌ڵگای کوردستان ده‌کوژرێن و یان بریندار ده‌بن . ئه‌م کێشه گرفتێکی ئابوورییه و به خستنه گه‌ڕی سه‌رمایه و دابینکردنی هه‌لی کار وه‌کوو ئاڵترناتیڤ ده‌کرێت چاره‌سه‌ر بکرێت . چوونه سه‌ره‌وه‌ی ئاماری زیندانییه سیاسییه به سێداره سزا دراوه‌کان ، به‌گوڕ بوونی شه‌پۆلی ده‌ستبه‌سه‌رکردنی چالاکانی سیاسی ، کۆمه‌ڵایه‌تی و فه‌رهه‌نگی ، ده‌رکردنی سزای زیندانی درێژماوه ، هه‌ڕه‌شه و ئه‌شکه‌نجه له لایه‌ن دامه‌زراوه عه‌سکه‌ری و ئه‌منییه‌تییه‌کان و … بۆ خۆی سه‌لمێنه‌ری بوونی وه‌ها روانگه‌یه‌ک له لایه‌ن ده‌سه‌ڵات له‌م ناوچه‌یه‌یه . ئێمه به ئاشکرا ده‌توانین بانگه‌شه‌ی ئه‌وه بکه‌ین پێشێلکردنی مافه‌کانی مرۆڤ له کوردستان بۆ ده‌سه‌ڵاتی کۆماری ئیسلامی که‌مترین خه‌رجی بووه و هه‌ر ئه‌مه‌ش وایکردووه ده‌سه‌ڵآت له به‌ڕێوه‌بردنی سیاسه‌تی پێشێلکارانه‌ی مافه‌کانی مرۆڤ ده‌ستی ئاوه‌ڵا بێت . به‌ڵام مه‌به‌ست له که‌مبوونی خه‌رجی پێشێلکردنی مافه‌کانی مرۆڤ چییه ؟\nهه‌ڵاواردن له بڵاوکردنه‌وه‌ی هه‌واڵی پێشێلکردنی مافی مرۆڤ له لایه‌ن ژماره‌یه‌ک له میدیاکان و دامه‌زراوه‌کانی مافی مرۆڤ ، سیاسه‌تی دووفاقی ده‌وڵه‌ته رۆژاواییه‌کان له سه‌ر کێشه‌کانی مافی مرۆڤ له ئێران و به تایبه‌ت بارودۆخی نه‌ته‌وه‌کانی نێو ئێران ، زه‌ختی زۆرتری رێکخراوه ئه‌منییه‌تییه‌کانی ده‌سه‌ڵات له سه‌ر چالاکانی مافی مرۆڤ و نه‌بوونی دامه‌زراوه‌ی ئه‌کتیڤی مافی مرۆڤ بۆ چاودێڕی و تۆمار کردنی پێشێلکاری مافی مرۆڤ و هتد بووه‌ته هۆی ئه‌وه‌ی کۆماری ئیسلامی له‌م ناوچه وه‌کوو شوێنێک شاراوه و دوور له چاودێڕی که‌ڵک وه‌ربگرێت و هێشتا سه‌رڕای ئه‌وه‌ی زۆرترین پێشێلکاری مافی مرۆڤ له‌م ناوچه هه‌یه به‌ڵام دیسانه‌وه به گوێره‌ی پێویست له چاو ناوچه‌کانی ناوه‌ڕاستی ئێران له لایه‌ن کۆمه‌ڵگای نێوده‌وڵه‌تی که‌مترین گرینگی پێدراوه . تۆڕی مافی مرۆڤی کوردستان به زانابوون به‌م باسه و به گوێره‌ی پێوه‌ره نێونه‌ته‌وه‌ییه‌کان خه‌ریکی تۆمارکردن و چێکردنی دوکیومنتی تایبه‌ت له سه‌ر پێشێلکردنی مافه‌کانی مرۆڤ له کوردستان ده‌بێت . ئه‌م تۆڕه به له‌به‌ر چاو گرتنی ئه‌و هێزه مادی و مرۆییه‌ی هه‌یه‌تی بۆ په‌ره‌پێدان ، باشتر کردن و داکۆکی له مافه‌کانی مرۆڤ له کوردستانی ئێران هه‌وڵ ده‌دات .\nهه‌روه‌ها ئه‌م تۆڕه به یارمه‌تی ئه‌ندامه‌کانی له ناوخۆی ئێران و کوردستان چاودێڕی پێشێلکارییه‌کانی مافی مرۆڤ له کوردستان ده‌کات هه‌تا بتوانێت وه‌کوو سه‌رچاوه‌یه‌ک گشتگیر ئه‌رشێڤێک له دوکیومنتی پێشێلکارییه‌کانی مافی مرۆڤ له کوردستانی ئێران بخاته به‌ر ده‌ست رای گشتی ، رێکخراوه نێونه‌ته‌وه‌ییه‌کان ، لێکۆڵه‌ران و میدیا پێوه‌ندیداره‌کان .\nتۆڕی مافی مرۆڤی کوردستان سه‌رچاوه‌ی جێگه‌ی متمانه‌ی له ناوخۆی وڵات هه‌یه و ده‌یه‌وێت به هاوکاری چالاکانی مافی مرۆڤ له ده‌ره‌وه‌ی وڵات خۆی پێش بخات و به کولتوور کردنی دیارده‌ی مافی مرۆڤ له کۆمه‌ڵگای کوردستان بکاته رۆژه‌ڤی کاری خۆی .\nچالاکییه‌کانی تۆڕی مافی مرۆڤی کوردستان به‌م شێوه‌یه‌یه :\nچاودێریی مافه‌کانی مرۆڤ : بڵاو کردنه‌وه‌ی راپۆرتی دوکیومنتی رۆژانه له سه‌ر دۆخی مافه‌کانی مرۆڤ له کوردستانی ئێران به سێ زمانی کوردی ، فارسی و ئینگلیزی له ماڵپه‌ڕی فه‌رمی “تۆڕی مافی مرۆڤی کوردستان”\nبه‌ڵگه‌مه‌ند کردن : به دوکیومنت کردن و تۆمار کردنی پێشێلکارییه‌کانی مافی مرۆڤ به شێوازی شایه‌تنامه ، کۆ کردنه‌وه‌ی به‌ڵگه و وه‌رگرتنی راپۆرتی به‌ڵگه‌مه‌ند له قوربانیانی پێشێلکردنی مافه‌کانی مرۆڤ\nناسینه‌وه‌ی پێشێلکارانی مافی مرۆڤ و ناساندنیان به کۆمه‌ڵگای نێوده‌وڵه‌تی و ئه‌گه‌ر بکرێت به‌رزکردنه‌وه‌ی سکاڵای یاسایی دژ به‌و که‌سانه.\nراوێژکاری له ته‌ک قوربانیانی پێشێلکردنی مافی مرۆڤ ، به تایبه‌ت دۆسیه‌ی زیندانییه سیاسییه‌کان ، ژنان و منداڵان.\nراده‌ستکردنی راپۆرت و به‌ڵگه‌نامه ئاماده‌کراوه‌کان به رێکخراوه نێونه‌ته‌وه‌ییه داکۆکیکاره‌کانی مافه‌کانی مرۆڤ و به‌کارهێنانی رێوشوێنه نێونه‌ته‌وه‌ییه‌کان بۆ پشتگیری قوربانیانی پێشێلکارییه‌کانی مافه‌کانی مرۆڤ و راکێشانی سرنجی رای گشتی ده‌ره‌وه‌ی وڵات بۆ بارودۆخیپێشێلکارییه‌کانی مافی مرۆڤ له کوردستان.\nدروستکردنی بانکی زانیاری زیندانییه سیاسییه کورده‌کان له زیندانه‌کانی سه‌رتاسه‌ری ئێران.\nئاماده‌کردنی به‌ڵگه‌نامه و راپۆرتی ساڵانه‌ی پێشێلکارییه‌کانی مافی مرۆڤ و توندوتیژی دژ به کۆڵبه‌ر و کاسبکاره کورده‌کان.


بە وێنە؛ هەوڵی ساخ كردنەوەی خۆراكی خراپ بوو بەسەر هاووڵاتیان دەدرێت - تۆڕی میدیایی خەڵک\nلیژنە هاوبەشەكانی قائیمقامیەتی سلێمانی لە بازاڕەكانی دوو گەڕەك دەستیان بەسەر چەندین جۆر خۆراكی ماوە بەسەرچوودا گرتووە، كە ویستراوە بەسەر هاووڵاتیاندا لەم مانگی ڕەمەزانەدا ساخ بكرێتەوە.\nلەشكر حەمید، سەرۆكی لیژننە هاوبەشەكانی سلێمانی بۆ (خەڵك) ئاماژەی بەوەكرد، لیژنە هاوبەشەکانی قائیمقامیەتی سلێمانی هەڵمەتێكیان بۆ گەڕەکی کانی سپیکە ئەنجامدا و سەردانی مارکێت و خواردنگەکانی ئەو گەڕەکەیان کرد و ڕێنمایی درایە خاوەن دوکان و فرۆشیارەکان، کە پابەند بن بەمەرج و ڕێنماییەکانی کارکردنەوە.\nڕاشیگەیاند، لەئەنجامی گەڕان و پشکنینەکانی لیژنەکاندا دەستگیرا بەسەر (119) پاکەت خورمای یەک کیلۆگرامی بەروار بەسەرچوو و بەروار گۆڕاودا لەگەڵ کۆمەڵێک خۆراک و موادی پاکەرەوەی ماوە بەسەچوودا.\nڕاشیگەیاند، ئەمڕۆ بەهۆی پابەند نەبون بەمەرج و رێنماییەکانی تەندروستی، لیژنە هاوبەشەکانی قائیمقامیەت فڕنی سەمونی حەجەری فیدا لە گەڕەکی کازیوەی شاری سلێمانی داخست و خاوەنەکەشی ڕوبەڕوی ڕێکاری یاسایی دەکرێتەوە.\nئاشكراشی كرد، بەهۆی پابەندنەبون بەمەرج و رێنماییەکانی کارکردن و دانانی خوارنەوە گازییەکان و ئاوی لەدەبەنراو لە شوێنی پلەی گەرمی بەرز و تیشکی خۆر، قائیمقامیەتی سلێمانی مارکێتی وارڤین لە بازاڕی گەڕەکی کازیوەی شاری سلێمانی دادەخات.\nجەختیشی كردەوە، پێشتر لەڕێگەی لیژنە هاوبەشەکان و ڕاگەیاندنەکانەوە، قائیمقامیەتی سلێمانی سەرجەم کارگە و کۆگاکانی ئاوی لەدەبەنراو، دوکان و مارکێتەکان ئاگادارکردۆتەوە ئاوی لەدەبەنراو لە شوێنی پلە گەرم و بەر تیشکی دانەنێن، بەپێچەوانەوە ڕوبەڕوی ڕێکاری یاسایی دەکرێنەوە.\nوتیشی، “هەر ئەمڕۆ بەهۆی پابەندنەبون بە مەرج و ڕێنماییەکانی تەندروستی و ڤێتێرنەری و ڕێکارەکانی خۆپارێزی، گەس و پیتزای خاتوزین و مارکێتی ماڵەکەم لە بازاڕی گەڕەکی ئیبراهیم ئەحمەد_ی شاری سلێمانی داخران و هەروەها بەهۆی بەکارهێنانی تام و رەنگی خراپ و ماوە بەسەرچوو، تۆپ ئایسکرێم لە گەڕەكی ئیبراهیم ئەحمەد داخرا”.\nئاماژەی بەوەشكرد، یەکێکی تر لە سەرپێچییەکانی دیکەی مارکێتی ماڵەکەم، هەبوونی بڕێکی زۆر خواردن و خواردنەوەی خراپ و ماوەبەسەرچووە، کە خاوەنی مارکێتەکە بەنیابووە بەسەر هاووڵاتیاندا ساغیبکاتەوە.\nزانیارییە نهێنییەكانی ئەپڵ دزرا\n21 شوبات 2021 6.56 pm\nخەڵك- نوێنەری بەڕێوەبەرایەتی گەشتوگوزار لە لیژنەی باڵای قائیمقامیەتی سلێمانی ڕایدەگەیەنێت، بەهۆی هەبوونی نەوجەوان…\n21 نیسان 2021 7.30 pm\nخەڵك- سەرۆكی لیژنە هاوبەشەكانی قائیمقامیەتی سلێمانی ئاشكرای دەكات، كە لەسەر پابەند نەبوون بە مەرج و ڕێنماییە…


ANF | کەجەدەکە-ئەوروپا: لە دژی هێرشە رەگەزپەرەستیەکە بڕژێنە ناو شەقام\nکەجەدەکە-ئەوروپا لە بارەی کوشتنی گەنجێکی کورد لە لایەن رەگەزپەرەستانی دەوڵەتی تورکەوە و ئەشکەنجەدانی گەنجێکی کورد لە ئامەد، راگەیێندراوێکی بڵاو کردەوە و داوای لە گەل کرد لە دژی ئەو رەگەزپەرەستیە، بڕژێنە ناو شەقام.\nدووشه‌ممه, 1 Jun 2020, 21:05\nکەجەدەکە-ئەوروپا لە بارەی کوشتنی گەنجێکی کورد لە ئەنقەرە بە هۆی گوێگرتن لە گۆرانی کوردی و ئەشکەنجەدانی گەنجێکی دیکەی کورد لە لایەن پۆلیسەوە راگەیێندراوێکی بڵاو کردەوە و ئەو کردەوە رەگەزپەرەستیانەی ئیدانە کرد و لە دژی 'دەوڵەتی فاشیست' بانگەوازی بۆ ئەنجامدانی چالاکی کرد.\nدیوانی هاوسەرۆکایەتی کۆنگرەی کۆمەڵگای دیمۆکراتیکی کوردستان-ئەوروپا لە راگەیێندراوەکەدا ئاماژەی بەوە کرد کە، بارش چاکان کە گەنجێکی کوردە لە کاتێکدا کە گوێی لە گۆرانی کوردی دەگرت، لە لایەن کەسانی رەگەزپەرەستەوە کوژرا. هەروەها لە ئاسایشی ئامەدیش گەنجێکی کورد لە لایەن پۆلیسەوە رووت کرایەوە و ئەشکەنجە درا و دیمەنەکانیش لە تۆڕە کۆمەڵایەتیەکان بڵاو کرانەوە و بێحورمەتیان لەبەرامبەر ئەو گەنجە کرد و جەختیشی کردەوە کە دەوڵەتی فاشیستی تورک پەیامی "قرتاندەکەینەوە' دەدات بە گوێی گەلی کورددا.\nکەجەدەکە-ئەوروپا هاوکات راشیگەیاند، ئەوان ئەم هێرشە رەگەزپەرەستیە نامەردانەیە ئیدانە و شەرمەزار دەکەن و جەختیشی کردەوە، ئەوان ئەم هێرشە ترسنووکانەیە وەکو هێرشێک دەبینین لە دژی گەلی کورد و وتی، ئەردۆغانی دیکتاتوری تورک کە دەستی بە خوێن سوورە و سولەیمان سۆیلوی داردەستی، ئەم کردەوە نامرۆڤانانە ئەنجام دەدەن، ئەم کۆمەڵکوژیانە ئیدانە دەکەین. گەلی کورد لە بەرامبەر هێرشە رەگەزپەرەستیەکانی دەوڵەتی تورک لەناو ناچێت. دەوڵەتی قرکەری تورک لە ناو ئەو خوێنەی دەیڕێژێت، دەخنکێت و لە ناو مێژوودا ون دەبێت. ئیمە بانگەوازی ئاڕاستەی گەلەکەمان دەکەین کە ئەم رووە دڕندەیەی دەوڵەتی تورک رسوا بکەن و خاوەنداری لە بوونی خۆیان و تێکۆشانی خۆیان بکەن و بڕژێنە ناو شەقامەکان."


کاڵ KALL: 05/2010\nخەمی ڕۆژانە، ئایار ٢٠١٠\nعەباس شوان - AbasShiwan\nسەردەشت عوسمان وەک ئانا ڕاینەکرد..\nئانا پۆلیتکۆڤسکایا Anna Politkovskaja (لەدایک بووی ساڵی ١٩٥٨ نیویۆرک) وەک سەردەشت عوسمان شەهیدی دەستی تیرۆری دکتاتۆرەکانە، شەهیدی پێنووس و ئازادی بیروڕایە، وەک سەردەشت ئامادە نەبوو وڵاتە و شارەکەی خۆی بەجێ بهێڵێت هەرچەندە زۆر بەئاسانی مافی پەناهەندەی سیاسیان پێدەبەخشی. سەرئەنجام باندێکی تیرۆریستی شیشانی سەر بەدەزگای پاراستنی ڕووسی، لەڕۆژی ٧ی ئۆکتۆبەر تشرینی یەکەمی ٢٠٠٦ لەنزیک ماڵەکی بەرگولەیاندا..\nئەو ڕاپۆرتەکانی لەسەر جەنگی نادادپەروەرانەی دەوڵەتی ڕووسیا کە دەرهەق بەوڵاتی شیشانیستان بەرپای کردبوو دەنووسی و بڵاودەکردەوە. پەنجا جار سەردانی ئەو وڵاتەی کردبوو. شەهیدکردنی ئانا وەک تیرۆری سەردەشت لەئاستی دنیا دەنگوسەدایەکی باشی دایەوە. لەساڵی ٢٠٠٧ وەک شەهیدی پێشەی ڕۆژنامەگەری ناسرا و خەڵاتی یۆنسکۆ بۆ ئازادی ڕۆژنامەگەری پێبەخشرا.\nهەمان بابەت لەماڵەڕی سبەی؛دا\nمانگی دەسکرد، بردییەوە\nلەشاری ئۆسلۆ پایتەختی نەرویج شەوی شەممە ٢٠١٠.٥.٢٩ ، ئەڵەمانیا لەکێبرکێی هەڵبژاردنی باشترین گۆرانی ئەورووپی ناسراو بە Euroviison ئێورۆڤیسۆن بەگۆرانییەک بەناوی Satellite مانگی دەسکرد؛ەوە پلەیە یەکەمی بەدەستهێنا. جۆری گۆرانی: رۆماسی. گۆرانیبێژەکە: Lena Meyer-Landrutin لینا مایر لاندروت، تەمەن ١٨ ساڵ، دەنگێکی تایبەتی هەبوو، پێدەچێت هەر ئەو جیاوازییە بوو بێت کە وایکردبێت پلەی یەکەم بەدەست بهێنێت، ٢٤٦ خاڵ. تورکیا بەپلەی دووەهەم دەرچوو، ١٧٠ خاڵ. ڕۆمانیا بەپلەی سێهەم، ١٦٢ خاڵ. بەریتانیا ١٠ خاڵ، یەکەمی دوای دواوە بوو.\n٢٥ وڵات لەفیناڵی کۆتایی بەشدار بوون. ئەم ڤیستەڤاڵە بۆ یەکەمجار لەسویسرا ساڵی ١٩٥٦ ئەنجام دراوە. ئەمە بۆ دووهەمجارە ئەلەمانیا لەم کێبرکێیە دەیباتەوە، ئەوە بوو گۆرانبێژ نیکۆلا لەساڵی ١٩٨٢ بەگۆرانی کەمێک ئاشتی توانی پلەی یەکەم بەدەست بهێنێت. فینلاند ئەمساڵ نەیتوانی بگاتە فیناڵ.\nهەر وڵاتێک بیباتەوە، ساڵی دواتر لەو وڵاتە کێبرکێکە ساز دەکرێت.\nداهێنانێکی جوانیان کرد، لەچەندەها وڵات سەدەها کەس لەگەڵ ئاوازی گۆڕانیی دوو گۆرانیبێژدا یەک جۆر سەما و جووڵەیان دەکرد...\nگۆرانییەکە ببینن لێرەدا\nئەم هەمان هەواڵ لەماڵپەڕی سبەی؛دا، بەڵام بەداخەوە ناوی ئامادەکاری هەواڵیان نەنووسیوە و بیرچووە.\nمەسعود بارزانی، دەبێت مل بدات!\nلەکەناڵی تەلەفیزیۆنی پارتی دیموکرات (کوردستان تیڤی)ەوە، سیمانی توورە مۆنی مەسعود بارزانیم بینی، زانیم شتێکی ئەوتۆی پێ نییە کە وەک مژدەیەک بدات بەخەڵکی هەرێمی کوردستان..\nبەڵام دەکرێت لەکۆی قسەکانیدا دوو خاڵ بخوێنینەوە، بۆ خۆی هاتنە پەرلەمان بۆ قسەوباس لەبەرەی سەردانی بۆ دەرەوەی وڵات لەوەوە سەرچاوە دەکرێت کە ڕۆژنامەکان و ئۆپۆزسیۆن لەمەوبەر مەسعود بارزانیان بەوە تاوانبار دەکرد کە چوونەکانی بەنهینی دەکات و لەخەڵکی دەشارێتەوە و حساب بۆ نوێنەرانی خەڵک لەپەرلەمان ناکات. کەواتە دەتوانیین بڵین ئەم هەنگاوە و ئەو هاتنە بەهۆی زۆر و فشاری ئۆپۆزسیۆنەوەیە، هاتۆتەوە هۆش خۆی..\nخاڵی دووهەم، هاتنە پای ئەوەی کە ڕۆژانامەنووسان و ئۆپۆزسیۆن مەسەلەکەیان گەیاندە دەرەوەی سنوور، بەتەشخیس ڕیکخراوی ئەمنیستی ئەنتەرناسیۆناڵ، ئەوەیان دەربڕیوە کەدێن بۆ لیکۆڵینەوە، بۆیە ئەو هیچی بۆ نەماوەتەوە، ئەوە نەبێت فەرموو لەسەر هاتنی پسپۆرانی بیانی بکات تا لەمەسەلەی تیرۆری سەردەست عوسمان، بەشدار بن، ئەمەش بۆ دوو رۆژی تر دەیکات بەدەسکەوتی خۆی. بەڵام هەرچۆنیک بێت بەخۆشی خۆی ئەمەی نەکرد..\nلەباقی قسەکانیدا بەتایبەتی لەمەسەلەی تیرۆری سەردەشت عوسمان، هیچی نوێ نەدا بەدەستەوە، جووینەوەی بەیاننامەی مەکتەبی سیاسی حیزبەکەی بوو. کەلەلایەن ئۆپۆزسیۆن و ڕۆژنامەنووسانی ئازاد و سەربەخۆ نەک قبووڵ نییە و نەکرا، بەڵکوو لەم خاڵەدا جێی داخە دوای ئەو هەموو فشارە پیاداچوونەوەی بەهەڵوێست خۆیاندا نەکردۆتەوە!١\nلایەنی گرنگ لەقسەکانیدا ئەوە بوو هێرشی ناراستەوخۆی کردە سەر ڕۆژنامەنووسان و ئۆپۆزسیۆن، بەبێ ئەوەی پەنجە بخاتە سەر خاڵەکان و ناویان بهێنێت و مەبەستی کێیە! ئەمەش ناڕاستگۆییە دەردەخات و بەپێچەوانەی لەسەرەتای پەیڤەکانییەوە ئەوەی دەربڕی کەهاتووە چەند قسەی ڕۆشن بکات!!!\nئەم چەند دێرە وەک کۆمینت ناردم بۆ ماڵەڕی سبەی، دابەزێنراوە بەڵام یەک دوو وشە لەیەکدوو شوێندا لابراوە و وەک بۆشایی بەجێ هێڵراوە...تکایە کلیکی لێرە بکە بەتەشخیس نووسینەکەی من لە ژمارە ٢ دایە.. شایەنی باسە فراکسیۆنی گۆران وەڵامیان دایەوە، کلیکی ئێرە بکە..\n- : ئەم بابەتە لەماڵپەڕی کوردستانپۆست؛دا\nفازل میرانی، بەچییەوە دەنازێت؟!\nفازیل میرانی، ڕۆژنامەنووسانی سەربەخۆ زۆر بێ ویژدانانه ده‌ڵێن: هیچ نه‌كراوه یان هه‌ندێك هێزی سیاسی(بزووتنەوەی گۆران) كه هیچ زه‌حمه‌تیان نه‌كێشاوه هاتونه‌ته سه‌ر حازری، ئه‌وانه ئێستا له‌سه‌ر بنه‌مایه‌كانی ناڕه‌زایی، توانیویانه خه‌ڵكانێك له‌ده‌ووری خۆیان كۆبكه‌نه‌وه و به‌شێوه‌یه‌كی نا دادپه‌روه‌رانه، داوای هه‌موو... شتێك و ده‌سه‌ڵات بكه‌ن.. هه‌ڵومه‌رجێكی گونجاومان به‌خوێن و ره‌نج و مێژووێكی پڕ له‌ره‌نجدان بەدیهێناوه، ئاماده نین هه‌ڵسوكه‌وتی نا به‌رپرسیارانه په‌سه‌ند بكه‌ین و چاره‌نوسی گه‌لی كوردیان پێ بسپێرین.. خه‌ڵكانێك له‌و ده‌سه‌ڵاته‌یه‌دا له‌هه‌موو بڕیار و بواره‌كانی جێبه‌جێكردندا له‌گه‌ڵمان شه‌ریك بوونه و یا له‌هه‌ندێك حاڵه‌تدا ده‌ستپێشخه‌ریش بوون، ئێستا خۆیان له‌هه‌موو به‌رپرسیارییه‌كه‌وه به‌دوور ده‌بینن و تاوانی هه‌موو كه‌موكوڕییه‌كان ده‌خه‌نه سه‌رشانی ئێمه..\nسەرچاو: ماڵپەڕی پەیامنێر ڕۆژی ٢٠١٠.٥.٢٧ قسەوباسەکانی ناوبراو لەڕووسیا بۆ رەوەندی کوردی کردوویەتی\nوەک دەبینن فازیل میران چ جۆرە لیکێک لەدەمەوقەپۆزی دێتە خوارەوە!! لەخوێنی شەهید و ماندوو بوون دەرچووە، ئەوەندەیان وەرگرتۆتەوە بۆ ١٠٠ پشتیان دەمێنێتەوە.. باوکایەتی بۆ هیچ لایەنێک و کەسیک تا سەر نییە، سەرەتای داڕووخانیان دەرکەوتووە، ئەم هاتوهاوارە، دانپیانانێکی سەریحە..\nهاوکات ئەو قسانە تەئکیدکردنەوەکەی بەیانامەکەی مەکتەبە سیاسییەکەیانە، پێناچێت لووتی مه‌زن و بەرزیان نەوی بوو بێت. جا بۆیە پێدەچێت ئەو کەپووە سەرئەنجام بەدەردی ئەمنەسوورەکەی باژێڕی سلەیمانی بچێت.. کە خواستی کەس نییە بەشێوە توندوتیژەکە دەرکردنیان ئەنجام بدرێت.. تا کار له‌کار نه‌ترازاوه بڕۆنەوە ماڵ..\nفینلاند، کێشەی بێگانەکان!\nلەسێ فینلاندی دوانیان پێیان باش نییە بێگانە بێتە وڵاتەوە، ئەو ڕێژەیە دەکاتە لەسەدا ٦٠ ! ئەوە لەڕاپرسیییەکدا دەرکەوتووە کە ٢،٤٤٠ کەس بەشدارییان تێدا کردووە..\nسەرچاوەی هەواڵ: ماڵپەڕی ڕۆژنامەی ئێتێلا سوۆمێن سانۆمات Etelä-Suomen Sanomat\nموراد قه‌ره‌یلان دەفەرمووێت: ...ئه‌گه‌ر په‌كه‌كه چه‌ك فڕێبدات، ده‌وڵه‌تی توركیا دێته هه‌ولێر داده‌نیشێت..\nباشە ئەو دەربڕینە لەچ هزرێکەوە هاتووە؟ بۆ پارتی کرێکارانی کوردستان خۆی بەچی دەزانێت؟ کوردی باشوور هێندە بێغیرەت نییە تا لەتورکیا بترسێت.. ئەو کەپوو بەررزییەی مورد قەرەیلان کەس قبووڵی ناکات.. گەر وای دابنێین تورکی...ا چەند لەباڵی چەکداری باکوورییەکان دەسڵەمێتەوە دوو هێندە لەهەرێمی کوردستان دەترسێت، گەر بیانووی بەدەستەوە بێت بۆ سەرکوتی بێرەحمانەی ئەوان، بێگومان لەبەر ئەوەی هەرێمی کوردستان لەئاستی نێودەوڵەتیدا کیانێکی دانپیانراوە، سێ هێندە بۆی گران دەبێت ناهەقی بەرانبەر بکات.. وەک دەبینرێت ناحەزییەکانی نێوان هەرێم و تورکیا بەرەو کاڵبوونەوەی زیاتر دەچێت.. بۆیە ئەو جۆرە قسانەی موراد قەرەیلان و نموونەی وەک ئەو دەیفەرموون، مشتەر و گوێگری کەمبۆتەوە، نەکرێت باشە..\nپاراستنی سنووری هەرێم لەلایەن ئەوانەوە، وەهمە! بەڵام کێشەکە ئەوە نییە، قسە لەزمانی دەربڕینەکەوەیە، خۆ بەگەورەزانینێکی پێوە دیارە! لەپارتی قبووڵ ناکەین خۆی بەڕیش سپی بزانێت، چۆن لەهێزێکی کوردستانی قسەی وا بکات! دوای ئەوە ئەو حیزبە باگراوەندی هزر و کاروکردەوەی توند و عەقلییەتی کۆنترۆڵخوازی لەلای هەموو کوردێک ئاشکرایە.\nماڵپەڕی ڕۆژنامه هاوڵاتی بابەت: چاوپێکەوتن ڕۆژ: ٢٠١٠.٥.٢٧ نووسینی:\nتاقە ئازادییەک کە یەکسانە بەسەرجەمی ئازادییەکانی تر ئازادی ڕۆژنامەگەرییە.\n(شاتۆبریان François-René de Chateaubriand- ١٧٦٨ ـ ١٨٤٨)\nزیندانی گەرۆک، لەبەرچییە؟!\nعەبا بەسەرەکان، بۆیە لەچوونە بازاردا عەبا دەپۆشن، تا هەژاری خۆیانی پێداپۆشن، کام لەوانە جلو بەرگی جوانیان هەیە، کامیان میکیاجی باش و بۆنی گرانبەهایان هەیە ؟ محەجەبە بەسەرەکانیش بۆیە کەزێیان دادەپۆشن، تا نەشۆراوی قژیان داپۆشن!!\nئەوە دیدێکی چینایەتییە، وەک لەوەی شتێکی تر بێت، ئەو خۆداپۆشینە، جۆرێکە لەفێڵ کە بەشێک لەمێینەکان دەیکەن. ئەو مۆدێلە لەپۆشین وێرای ئەوەی ناشیرینە، وەک چۆن ژمارەیەک لەنێرەکان بۆ نموونە قژیان دەکەنە پۆپنەی کەڵەشێر و زۆر شێوازی تر، دەیانەوێت خۆیان جیا بکەنەوە. بەجۆرێکی تر خۆ نمایش بکەن، گوزارشت لەگیانی یاخیبوون دەکات، بەداخەوە موحەجەبەبوونیش لەنۆرماڵ دەرچوون و شازە، ڕووتیی بێماناش مەرفووزە. جیاوازییەک کە لەموحەجەبەپۆشیدا ئەوەیە، ئەمە تەنها بۆ کچان و خانمانە، سەرچاوەکەی بۆ رەگە ئایینییەکە دەگەڕێتەوە، سەلبی ئازادییە، ئەوە کاتێک مەترسیدار دەبێت، کە گشتگیر بکرێتەوە.. زۆر ئاساییە، بەشێک لەو خانمانەی لەبواری ئاینیدا کار دەکەن و ژیانیان بۆ ئەو مەبەستە تەرخان کردووە، موحەجەبە بن.\nکێشەکە لەشوێندا نییە، بۆ ئەوانەی لەئەورووپا حیجاب دەپۆشن، چ جیاوازییەکیان لەگەڵ ئەوانی لای خۆمداندا هەیە؟ نا بەڵکوو لەئەورووپا ژنان لەژێر دوو مەنگەنەدان.\nئەوەی لەسەرەتاوە دەربڕا خوێندنەوەیەکی ترە، بۆ دیاردەی پۆشین بەتایبەتی ئەوەی کە ئیسلامییەکان مۆری خۆیانی لێداوە.. ئاماژە بەوە درا کە هەردیاردەیەک لەڕێرەوی نۆرماڵی خۆی دەرچوو لەهەر گۆشەیەکی دنیا، شازە، جا بەداخەوە ئەو شازییەی بەشێک لەژنان بەزۆر سەپێنراوە، دیارە زۆری شەق نییە هی تر..\nتیژ و ئاشکراتر لەبەرانبەر حیزبی بنەماڵەدا\n...عه‌جه‌ب، "خیانه‌ت" لای ئێمه ته‌نها بونی فایل و سیخوڕیكردن و په‌لكێشكردنی سوپای دوژمن بۆ وڵات ده‌گرێته‌وه، هه‌رچه‌نده تائێستاش ئه‌و جۆره خیانه‌تانه‌مان به سه‌روه‌ری پێ ده‌فرۆشنه‌وه، به‌ده‌ر له‌مه هیچی تر خیانه‌ت نییه؟...\nماڵپەڕی سبەی بابەت: پەرلەمانتار و ویژدان... ڕۆژ: ٢٠١٠.٥.٢٧ نووسینی: نـەژاد جە‌لال\nپرسیارێکی گونجاوە کە تەنها کێشە سیاسیەکان پۆڵبەندی نەکرێت وەک خیانەت بەڵکوو گشتگیر بکرێتەوە بۆ مەسەلەکانی دی، بەڵام لایەنێکی تر ئەوەیە دەبوایە تەشخیست بکرادایە کە کام لایەنەت مەبەستە، لەم نێوەدا ئێمە (بزووتنەوەی گۆران) لەسەر پشتیوانیکردن لەکێسی سەردەشت عوسمان پارتییەکان ملیۆنێک تەوهینایان بەخشییەوە هیچیان تا نەهێشتەوە، وا پێویست دەکات چۆن لەبەرانبەر یەکێتی نیشتمانیدا ئازایانە، تا ئیستا جووڵاوینەتەوە لەبەرانبەر (حیزبی بنەماڵە- پارتی)شدا بەهەمان شێوە بەڵکوو دەبێت زمانی ئاشکرا و تیژ تر بەکاربهێنرێت، لەوبڕوایەوە ئەوانە زۆر ناشیرینترن....\nفینلاند، معامەلەی لەگەل پەناهەندە خراپە!\nڕێکخراوی ئەمنستی ئەنتەرناسیۆناڵ، لەداوا ڕاپۆرتیدا، رەخنە لەحکومەتی فینلاندی دەگرێت، بەوەی کە بێئینسافە معامەلەی لەگەڵ پەناهەندە و کۆچبەران کردووە و ڕەوانەیان دەکاتەوە بۆ وڵاتانی یەکێتی ئەورووپا، کە لێوەی هاتوون!\nفینلاند، لەپێنج ملیۆن، ملیۆنێک زیاتر، بەتاک دەژین!\nفینلاند، ئەو وڵاتەی کە رووبەرەکەی ٣٣٨،٤٢٤،٣٨ کیلۆمەتر دووجایە، و دانیشتوانەکەی بەپێی ئاماری ساڵی پار ٥،٣٣٥،٩٥٨ کەس بووە، لەنوێترین ئاماردا دەرکەوتووە زیاتر لەیەک ملیۆن کەس بەتاک دەژین.. ئەو ڕێژەیە لەچاو ساڵی ڕابردوودا زیادی کردووە!\nسەرچاوەی هەواڵ: ماڵپەڕی ڕۆژنامەی هێلسنکی سانۆمات Helsingin Sanomat\nبۆ نەوەکانی مەلامستەفا و مام جەلال حەپولکی کەس دەدەن!\n... ئێستا لەهەر ساتێک زیاتر ئەو پێشبینییە مێژووییە لەناو خەیاڵدانی پیرە قودرەتمەندەکانی کورد(حیزبی بنەماڵە- پارتی و یەکێتی)دا دێت و دەچێت «نەوەیەکی قارەمانی وەک سەردەشت عوسمان دێت، تاج دەبات و دێتە جێگامان»... پاش شەڕی نێوانیان پەیمانیاندا لە« گۆشتخۆرەوە ببن بەگیاخۆر». . هەمیشە یەکێک هەیە ناخرێتە ناو قەڵای خەساندنەوە، هەمیشە موسایەک هەیە بەفیرعەون ناگیرێت، هەمیشە شتێک، بوونەوەرێک هەیە دەگەڕێتەوە، هەمیشە کڵاوێک هەیە کە سانسۆر ناتوانێت بیسڕێتەوە و بیشارێتەوە و لەیادا ونیبکات... ئەوە تەنیا هەقیقەتە، بۆ ئەوەی زۆر شت لەدونیادا بگۆڕدرێت..\nماڵپەڕی ڕۆژنامه ئاوێنە بابەت: منداڵانی نیوەشەو ڕۆژ: ٢٠١٠.٥.٢٥ نووسینی: بەختیار عه‌لی\nئەوەی بەختیار عەلی پێمان دەڵێت، قابیل تێرامانە، لەبرگەیەک لەبرگەکانی مێژوو هەروەها ژیان، لەشوێنی خۆیدایە.. بەڵام گەر وردتری بکەینەوە، لەوانەیە ئەو موئامەرەیەی کە پیاوەپیرەکانی دەسەڵات و ژیانی کۆمەلایەتی لەنەوەی نوێی دەکەن، گوایە هەمیشە لەترسی ئەوان خەویان لێناکەوێت بۆیە هەمیشە لەهەوڵی هاڕینیاندان! لەم سەرزەمینە وەک مارکس دەیڵێت سستەمی ئیستبدادی ڕۆژهەڵاتی حوکمی تێدا دەکات، یارییەکە بەجۆرێکی ترە، دەبینین نەوەی مەلامستەفا چەند زۆر بوون، بەتەمان حەوتپشتیان سەدەها ساڵ حوکمی بەشێک لەولات بکەن.. یان نەوەی مام جەلال و موعەمەر قەزافی لیبیا و ئەسەدی سووریا! وا دەکەن کە مەجالێک نەهێڵرێتەوە تا نەوەی نوێی دەرەوەی ئەو بنەماڵانە لەسەرکار لایانبات..\nسەردەشت عوسمان پاڵەوانێتی لەڕۆحیدا بوو..\nوەک نیتچه Friedrich Nietzsche (١٨٤٤ - ١٩٠٠) دەفەرموێت، گۆڕی پڕ نوور بێت: نەکەی پاڵەوان لەڕۆحت دەربکەیت.. ئەوە سەردەشت عوسمان بەقسەی ئەو فەیلەسووفوی کرد، بەڕووبەڕووبوونەوەی دیکتاتۆرییەتی بنەماڵە خێڵەکییەکان پاڵەوانێتی خولقاند...\nکوردی ڕۆژهەڵات و سەردەشت عوسمان\nهێندی ئاگام لێی بێت، کوردانی رۆژهەڵات تاک و تەرا نەبێت لەمەسەڵەی تیرۆرکردنی سەردەشت عوسمان بەباش یان خراپ نەهاتنە وەڵام و دیدیان دەرنەبڕیوە! ئەمە لەکاتێکدایە کە ڕۆژنامە هەرێمی و جیهانییەکان و تەنانەت ڕێکخراوەکانی مافی مرۆڤیش لێی هاتنە دەنگ و لەناوخۆی هەرێمدا کۆمەڵگای هەرێمی کرد بەدوو تەرەفەوە. ئەکرێت حیکمەت لەو بێدەنگییە چیبێت؟\nبیانوویەکی تا ڕادەیەک لاوازە، هەستە دەکەم شتی تر بێت، ئەم وروژاندنە مانای ئەوە نییە ڕۆژهەڵاتییەکان بخرێتە ژێر مەنگەنەوە تا هەڵویست بۆزەتیفانە بنوێنن.. ئەگەر هەڵە نەبم، یەکەمیان: جۆرێک بێت لەترس و چاوبەرەژێری بەتایبەتی حیزبەکانی رۆژهەڵات لەبەرانبەر بکوژانی سەردەشت عوسمان؛دا! تێکنەدانی پەیوەندی، تا نەبێتە هۆی فشاری زیاتر لەسەریان.. ئەمە لەکتێکدا حیزبەسیاسییەکان بەشیکی بچووکی کۆمەڵگای ڕۆژهەڵاتن، هەموو کۆمەلگا نیین.\nلایەنێکی تر هەستی نەتەوەیی و پارێزگاریکردن لەو نیمچە حکومەتەی باشوور، بەو هۆیەشەوە چاونوقاندن و لێخۆش بوون لەپێشێلکارییە جۆراوجۆرەکان کە دەرهەق بەمافەکانی مرۆڤ و خەڵکی سڤیل دەکرێت!\nبەڵام لەگەڵ ئەوەشدا، گرنگ هاتنە قسەیە، ئیتر دژ یان لایەنگری ئەو کێسە بن. لەوانەیە ئەوان بەجۆرێکی تر لەمەسەلەکە بڕوانن و هاوکارێک بن لەچارەسەرکردن، نەک ئەم کێشەیە بەڵکوو ئەوانی دیش کە دێنە پێشەوە..\nمەسروور، هێشتا منەت بەسەر خەڵکیدا دەکات!\nمەسرووری مەسعود بارزانی، لەوچاوپێکەتنەدا، نەک خۆی دەدزێتەوە، لەبەرپرسیارێتی لەکوشتنی سەردەشت عوسمان، بەڵکو بەهیچ جۆرێک ئاماژە نادات بەوەی کە چییان کردووە بۆ ئاشکراکردن و دەستگیرکردنی بکوژەکان.. ئەوەی لەبەیاننامەکەی پارتیدا هاتووە دووبارەی دەکاتەوە و بەرگری لێدەکات، گوایە بەرگری لەخۆکردن بووە، بەڵام دان بەوەدا دەنێت کە ...توند بووە..هاتووە باس لەسمبولبوونی باوکی دەکاتەوە و خەڵکی قەرزاربار دەکات بەوەی لەشکۆیان کەمکردۆتەوە.. ئەوەی جێی پێکەنینە فەرعەونێکی وا کە دەستی تاوانی بۆ درێژکراوە، خۆی دەخەنە ڕیزی هەرهاوڵاتییەکە خاکی وڵاتەکەوە!! سەرەرای ئەو هەموو بێحورمەتییەی دەیکەن خۆیان بەپاک و بیگوناح دەزانن و دادگا لەخەڵکی دەگرن!\nپیرۆزکردنی گێلێتی، جەهلی پیرۆز، چی دەگەیەنێت؟ مانای چی؟ شتی وا چۆن دەبێت؟ کەی نەزانین و جەهل پیرۆز بووە؟ ئەو کاتە نەزانین پیرۆزە کە تۆ تەنها بۆ نموونە سەر بەحیزبی بنەماڵە - پارتی بیت، تەنها ئەدەبیاتی ئەوا لەماڵ و فەرمانگە و باخچە و کتێبخانە و شوێنی تر بخوێنێتەوە، وەک ئەسپی ڕایسز کە هەردوو لای چاوی دەگرن تا بۆ ئەملاو ئەولای خۆی لانەکاتەوە..جا نەزانێکی وا ئامادەیە دنیا کاوڵ بکات لەبەر خاتری ئەو پارتە، وەک بینیمان لە٣١ی ئابدا مەسعود بارزانی بۆ مانەوەی بنەماڵەکەی کۆی لەهێنانی لەشکری داگیرکەر نەکردەوە...\nجا ئەم نەزانینە پیرۆزە، دەکرێت بەسەر ئیسلامییەکان و تەنانەت بەشیکی زۆری نەتەوەی عەرەب و ... بسەلمێنرێت و ڕاست بێت. ئاخر چۆن چۆنی؟ ئەی ئیسلامییەک بێجگە لەقورئان و حەدیس پارچەیەکی ئەدەبی نەخویندبێتەوە، فلیمێک و شانۆگەرییەکی نەدیبێت، بێگومان هەرهەمووی بەداهێنانی مرۆڤی کۆیلە دەزانێت، رەتی دەکاتەوە، تا حەدی دوژمانەیەتیکردنیشی..\nناهەقی لەگۆڕان دەکرێت!؟\n... كه‌ناڵه فه‌رمییه‌كانی بزوتنه‌وه‌ی (گۆڕان)، پاڵپشتێكی گه‌وره‌ی هەڵمەتی پرۆتیستۆکردنی تیرۆرکردنی سەردەشت عوسمان بوون.. ویستمان چالاكییه‌كان دووربێت له‌سیاسه‌ت، بەڵام نه‌یانهێشت ئامانجەکە‌مان بپێكین، چونكه جارێكی دیكه سیاسییه‌كانی دوێنێ و ئه‌مڕۆ، دەستیان بەهەڵدانەوەی مێژوو کردەوە... له‌واقعدا سه‌یری كت...ێبه ره‌شه‌كانی مێژووی ئه‌م هه‌رێمه بكه‌ین، ئه‌وا سه‌رجه‌م سه‌ركرده و لایه‌نه كوردییه‌كان لێی به‌رپرسیارن، نه‌ك ته‌نها كه‌س و لایه‌نێكی دیاریكراو...\nماڵپەڕی ڕۆژنامه هاوڵاتی بابەت: وسبن مامۆستا هات! ڕۆژ: ٢٠١٠.٥.٢٣ نووسینی: ئاوات عه‌لی\nئەم ڕۆژنامەنووسە بەڕێزە خۆی بەهەڵەدا دەبات، ڕوودواوەکان هێشتا هەڵاوی لێهەڵدەستێت..خۆی بەهەڵەدا دەبات کاتێک بکوژی کە(حیزبی بنەماڵە - پارتی)یە، سەردەشت عوسمان و بزووتنەوەی گۆڕان دەخاتە یەک ئاست و پاڵ یەکەوە!! ئەی پارتی نەبوو بێ موناسەبە، وەرەقەکانی تێکەڵ کرد و هات دەستی بەهەڵدانەوەی کای کۆن کرد؟ خراپ ترشاندیان! هیچیان تیا نەهێشتەوە، سەرەڕای ئەو غەدرە گەورەیە بزووتنەوەی گۆڕان کەمترین وەڵامی دایەوە.\nئەوەی پارتی کردی ئەوپەڕی شڵەژاندن و سەرلێتێکچوون بوو لەبەرانبەر ئەو فشارە گەورەیەی کرایە سەری، دوای ئەوە گەر بزووتنەوەی گۆڕان و حیزبەکانی تر نەبوونایە جووڵە پڕۆتیستۆکردنی تیرۆرەکە ئایا بەتەنها ڕۆژنامەنووسان دەیانتوانی وا بەرفراوانی بکەنەوە؟ بەو ئاستەی بگەیەنن؟ بێگومان نەخێر!\nحیزبی بنەماڵە - پارتی بۆیە وای کرد تا ئیتجاهی نارەزایەتییەکان بگەیەنێتە ئاستێکی بەرفراوانتر، نیگەڕانی شەری گەورەی وەک ئەوەی خۆیان و یەکێتی ١٩٩٤ ناسراو بەشەری ناخۆ لێبکەوێتەوە. هاوکات فرسەتێکیش بەمەسعود بارزانی بدات کە وەک کەسێکی خاوەن نفووز دادوەری خۆی جارێکی تر بۆ کوژانەوەی ناکۆکییەکان بگێڕێت و دەربکەوێتەوە، گوایە هەموو بەقسەی دەکەن، بەجۆریکی تر بۆ ڕاستکردنەوەی هەڵەی فەزیعی حیزبەکەی و ئەو بێسەربەرەیەی کە کەسە دەستڕۆیشتووەکان خولقاندوویانە، دەمکووتکردنی ڕاگەیاندنی خۆیان بوو.\nماڵپەڕی ستاندار، هانی بێدەنگکردنی نووسەران دەدات!؟\nئەوەی هەست دەکرێت ستاندار دەنگیکی زوڵاڵی ناو ڕۆژنامەگەری کوردییە و ئازایانە لەهەوڵی ئاشکراکردنی نهێنییەکان گەندەڵی و زۆر شتی تری دەسەڵاتدایە..\nبەڵام ئەوەی تێبینی دەکرێت ژمارەیەکی زۆر لەخەڵکانی سەر بەتەوژمی ئیسلامی سیاسی لەدەورتان کۆبۆتەوە، شەقڵی ئیسلامی داوە بەپێگەکە، لەوانەیە ئەوە کارێکی ئاسایی بێت، بەڵام زۆر جاریش لەبازنەکە دەردەچن کێشەکە لێرەدایە، دەبنە هاندەرێکی زۆر ناشیانە تا بەرتەسکی بۆ دیدی پێچەوانەی نووسەرانی تر دروست دەکەن!\nوەک لەم هەواڵەدا بەناونیشانی (چاودێر لەبابەتێكدا بەناوی (تیرۆرستانی خودا) سوكایەتی بەئاینی ئیسلام ده‌كات) ڕۆژی شەممە ٢٠١٠.٥.٢٢ دەبینرێت کەلەلایەن دانیار عەبدولڵاوە ئامادەکراوە\nچاودێر بابه‌تێكی زۆر نه‌شیاو ترسناكی بڵاوكردۆته‌وه كه تێیدا باس له‌و گروپه ده‌كات كه به‌ناوی تیرۆرستی ئیسلامیه‌وه ده‌ستگیركراون تایتڵی بابه‌ته‌كه‌ش به‌ناوی (تیرۆرستانی خودا) ه‌وه نوسراوه كه هه‌ر له‌سه‌ردێره‌كه‌وه سوكایه‌تی به‌ئاینی ئیسلام كراوه. جێگه‌ی باسه له‌دوای تیرۆركرانی محمد كوڕی شێخ تاهیر ئاسایشی سلێمانی چه‌ند كه‌سێكی ئیسلامی به‌وناوه ده‌ستگیركرد، ئه‌و هه‌نگاوه‌ی ئاسایش به‌زوویی هیچ گله‌یه‌كی لێناكرێت به‌ڵام واباش نییه ئاسایش له‌هه ڕوداوێكدا په‌لاماری ئیسلامیه‌كان و موعاڕه‌زه بدات له‌لایه‌كی تریشه‌وه ئه‌و موقامه‌له‌یه‌ی له سایتی چاودێر نوسراوه به‌ناوی(تیرۆرستانی خودا) سوكایه‌تیكردنه به ئاین ئه‌وه‌ش جێگی قبوڵ نییه چونكه دژایه‌تی كردنی ئیسلام دژایه‌تی كردنه بۆ سه‌ر بیروڕای ته‌واوی خه‌ڵكی كوردستان.\nئەمە لەکاتیکدا بابەتی ئاماژە بۆکراو پێناسی کتێبێکی کابرایەکی ئەجنەبییە (چارلیس ئالین)بەناونیشانی: تیرۆریستانی خوا؛وە، بەرهەمی خودی نووسەر (عەزیز ڕەئووف) نییە!\nئەم جۆرە کارانە بۆ ترساندنی نووسەرانە، وایان لێدەکات تەنانەت دەست بۆ وەرگێرانیش نەبەن! دەکرێت بەکارێکی وا بووترێت چی و دەتانەوێت چی بکەن؟؟؟؟؟؟\nئۆپۆزسیۆن بوون لای ستاندار مانای چییە؟ چی دەگەیەنێت؟ هاوکات ئەو نووسەری ئەو بابەتەی ئامادەکردووە زیاتر وەک کەسێکی سەر بەئۆپۆزسیۆن ناسراوە..\nجوانناسی - ستاتیکا\nلەکەناڵی تەلەفیزیۆنی گەلی کوردستان، راپۆرتێک لەسەر پرۆزەی هونەری بازنە پیشاندرا..چەند گەنجێکی خوێندکاری کچ و کوڕی شێوەکار لەباژێڕی سلەیمانی، هونەرە جۆراوجۆرەکانیان دەگوێزنەوە بۆ سەرشۆستە، کۆڵانە کۆن و پەڕپووتەکان، دەواری ئاوارەعەرەبەکان، باخچە، دیوار، ئاپارتمانە تەواونەکراوەکان، ناو پاسەکانی هاتووچوو، گەلەری، سینەما، ئەندەرپاس، ئامرازەکانیان فڵچە و بۆیاخ نەبوون، ماتیراڵی وەک تەپەتۆر داروتەختە، دەرگا، ڕووناکی و پارە و شتی دی بوون..چەند خۆشحاڵیان کردم بەڕاستی داهێنان بوون.. ئافەرین...\nهاوڕێی لەمێژینەم کاک فەرهاد هیرانی ڕۆژنامەنووس، ئێستا سەرنووسەری گۆڤاری ڕاستەڕی؛یە، کە لەباژێڕی هەولێر دەردەچێت، لەهەرێمی کوردستانەوه بۆ هەواڵ پرسی زەنگی بۆ لێدام، سەپرایسی ئەمرۆم بوو، فره خۆشحاڵی کردم، ماوەیەک بوو، لێره نەمابوو، ئیتر نەمزانی هۆکەی چی بوو، بەڵام بەهۆی مایلی یاهۆوه دەمبینی لەسەر هێڵه.. ئەو کاتەی که مانگنامەی ئەمڕۆی دەردەکرد، ... یەکێک بوو لەدەنگه ئازا و بوێرەکانی ناو ڕاگەیاندن.\nچەند جارێک بابەتم لەوێدا بڵاوکردەوه.. کاک فەرهاد و ژمارەیه‌ک نووسەری شاری سەربەرزی هەولێر بەهۆی جەنگی نێوان پارتی و یەکێتییەوه ناسراو بەشەری ناوخۆ، هاتبوونه سلەیمانی..فەرهاد و ئەوانی دی لەڕیزی ئەو نووسەرانەدا بوون کە دانوویان لەگەڵ بێئەدەبی و ناشیریینەکانی پارتیدا نەدەکوڵا، بەتایبەتیش دوای هێنانەوەی لەشکری داگیرکەر عەرەبی عێراقی لە٣١ی ئابی ١٩٩٦دا، کە جێی قبووڵی هیچ کەسێک بەتایبەتی نووسەران نەبوو..\nپێشنارمان بۆ کراوه، که‌وا سایتێکی دیکه به‌ناوی کوردستانپۆست بکه‌ینه‌وه، تایبه‌ت بێت به رۆژهه‌ڵاتی کوردستان و گه‌نده‌ڵیی و خیانه‌تی به‌رپرسه‌کانی دیموکرات و کۆمه‌ڵه، هه‌ر کوردێکی ئه‌و به‌شه ده‌یه‌وێت هاوکاریمان بکات، به‌سه‌رکه‌وتووییه‌وه ئه‌و سایته ده‌که‌ینه‌وه، تکایه په‌یوه‌ندییمان پێوه بکه‌ن.\nئەو ڕاگەیاندنە، باش نییە، ئەگەر دەتەوێت کارێکی وا بکەیت، ئەوا بژاکییەکان زۆریان پێخۆشە و دێن بەبەلاش تەنانەت لەوانەیە مەسرەفیشی بکێشن، بۆ هەرچی سووک کردنی کۆمەڵە و دیموکرات! دوای ئەوە کام کۆمەڵە و کام دیموکراتت مەبەستە؟ بۆ خۆت دەزانی ئەوانە هەریەکەیان چەند باڵن، بوونەتە تۆزی ناو درکەکە! پێویست ناکات مردوو گەندەڵی بخوێنرێتەوە.\nئەگەر بڕیارە ماڵپەرێکی وا بۆ ئەو بەشە بکرێتەوە، ئەوا دەبێت چۆن پۆخڵەوات و گەندەڵی و ناشیریینیەکانی ئەو دووانە باس دەکرێت دەبێت هی بژاک و حیزبە بچووکەکانی تریشی تێدا بێت و گشتگیر بکرێتەوە.\nلەوانەیە ئەم ڕاگەیاندنە بەجۆرێکی تریش بخوێنرێتەوە کە بۆنی جۆرێک لەجیاخوازی لەنێوان کوردستانی باشوور و کوردستانی ڕۆژهەڵاتدا گەورەتر بکات، کە پێویستمان پێی نییە. چوونکە بۆ خۆت دەزانی نەک خەڵکانێک لەهەردوو لا بەهەر هۆیەکەوە بێت حەزیان بەیەکتریی نییە. هاوکات دەبێتە یارمەتیدەرێکی سیاسەتی حکومەتی کۆماری ئیسلامی ئێران، کە زۆر مەبەستییەتی قلشتەکەی نێوانمان هەرچی زیاتر بکات... بۆیە دووبارە دەڵێم ئەو ڕاگەیاندنە لەشوێنی خۆیدا نییە.\nئەم رەخنەیە کە بەمایل دەستبەجێ بۆ کەمال جەمال موختارم نارد. خۆشبەختانە بۆ ڕۆژی دواتر تێبینییەکەی لەبەرچاو گرتبوو، ڕاگەیاندنەکە لابرابوو..\nبنەماڵەی بارزانی(پارتی) جاریکی تر پاشەکشەیان پێکرا!\nسەرئەنجام مەسعود بارزانی هاتە پەیڤین، پێدەچێت دەمی نووسەرانی شەری نێوان خۆیان و یەکێتی ناسراو بەشەڕی ناوخۆیان دابخەن:\n(.. وای كرد كه له‌ده‌ستدانی گه‌نجێكی (سەردەشت عوسمان) ئه‌م وڵاته ببێت به‌رووداوێكی كاریگه‌ر و به‌رجه‌سته و كاربكاته سه‌ر ناخی هه‌موو تاكێكی ئه‌م كۆمه‌ڵگایه.. مه‌ترسی پلان و هه‌ڕه‌شه‌ی تێكدانی با...رودۆخی عیراق به‌گشتی و كوردستان به‌تایبه‌تیش له‌ناونه‌چوون و پێویستیمان به‌وریایی و هاوده‌نگی هه‌یه.. ئه‌و نیگه‌رانییانه‌ی هاتوونه‌ته ئاراوه، هه‌موو لایه‌ك به‌دان به‌خۆداگرتن و په‌یڕه‌وكردنی لۆجیك، هه‌وڵی هێوركردنی ئه‌م كه‌شه بده‌ن و له‌ئاستی به‌رپرسیاریه‌تیدابن..)\nدەقی پەیامەکەی مەسعود بازانی لەڕۆژی چوارشەممە ٢٠١٠.٥.١٩ لێرەدایە\nئەو فاکتانە لەپەیڤەکانی م.بارزانیم بەوردی هەڵبژاردراوە، تەنها ئەوانە ڕووی مەجلسیان هەیە، ئەگینا بەباقییەکەی کۆنە و شایەنی باس نیین.. مەبەست لێی ئەوەیە، کە پێشبینی ڕاگرتی هەڵمەتی چەواشەکارانەی ڕاگەیاندنی پارتم کردووە لەدژ ڕۆژنامەنووسان و ئۆپۆزسیۆن، لەم نێوەدا بەڕاستی بزووتنەوەی گۆڕان لێدرا بەتایبەتی شەخسی نەوشیروان مسەفا. هەرچەند بەجۆرێک لەجۆرەکان لەقازانجی گۆڕانە.. زەرەری پارتی دەبێت گەر لەوە زیاتر درێژە بکێشێت.\nلەملاشەوە بەرەی ڕۆژنامەنووسان بەهۆی بەلارێدابردنی ئەسڵی مەسەلەکە کە سەردەشت عوسمانە خەریکە قڵشتی تێدەکەوێت، ئەمەیش لەو هزرە لاحیزییەوە سەرچاوە وەردەگرێت کە لەنێو ڕۆژنامەنووسانی ئازاددا هەیە!\nلێرەدا گرنگ ئەوەیە ئەم پەیڤانە کە لەلایەن م.بارزانییەوە دەربڕاوە بەگدانانێکی بەئەدەبیانەیە. بەڵام نابێت ئەو پاشە کشەیە باشتر وردبکرێتەوە، ئەنجامی فشاری هەمەلایەنە و کاریگەری ئۆپۆزسیۆن و ڕۆژنامەنووسانە وای کردووە کەسی پلەیەکی ئەو حیزبە بێتە سەرهێڵ.\nنابێت ئەوە لەیاد بکەین کە کوشتنەکەی سەردەشت عوسمان نەفیری عامی خولقاند، مەگەر پارتی لەخیانەتی ٣١ی ئابدا هێندە شپرزە بوو بێت، هاوکات هەموو ئاماژەکان ئەوە دەگەیەنن کە ئەم هەنگاوە گوێڕاکێشانی دەرەوەشی تێدایە..\nدانپیانانێکی باشە کە ئۆپۆزسۆن و ڕۆژنامەنووسان دەتوانن کۆمەڵگا بهەژێنن و هێزە زلەکانی ناوخۆ بهێننە سەرچۆک.. بۆ دوورماوە دەستی فشار و تیرۆر لەگیانی ڕۆژنامەنووسان دوور دەکەوێتەوە..\nبزووتنەوەی گۆڕان، و نەوشیروان مستەفا، پارتییان بەهیچ نەزانیی بۆیە وەڵامیان نەدانەوە..\nهەمان بابەت لەماڵپەڕی کوردستانپۆست؛دا\nقورئان و بتپەرستی!\n(أفرأيتم اللات والعُزى ومُناة الثالثة الأخرى تلك الغرانيق العُلى ، وإن شفاعتهن لتُرجى ﴾ ( النجم:19،20) وەک دەبینرێت لەو ئایەتانەدا، ناوی سێ لەبتەخواکانی خێڵی قوڕەیش بەباش هاتووە! ئەوە لەکاتێکدا وتراوە، کەپاش ١٢ ساڵ لەدروستبوونی ئیسلام لەدەوروبەری شاری مەکە، تەنها ١٥٠ کەس هاتوونەتە سەر ئەو ئایینە، ئەم ئایەتە وەک سازشێک ...وتراوە، پەیامێک بووە کە ئەم ئایینە دژی خوکانی ئەوان نییە، جۆرێک لەدڵنەرم کردنی خەڵک بووە تا دژی ئیسلام نەبنەوە و لێی نزیک ببنەوە. هاوکات جۆرێکیش بووە لەوەی ئەم ئایینە دوژمنێکی سەرسەختی وەک باوە دەڵێن بتپەرستی نەبووە..\nئەو بابەتەی مەلا بەختیارم خوێندەوە کە بەناونیشانی: شەهید سەردەشت و ئازادی لەماڵپەڕی چاودێردا بڵاویکردۆتەوە. ئەوە دیدی کەسێکی دەسەڵاتخوازە بەجۆرێک لەجۆرەکان تەنزیری ناڕاست و پیرانە بۆ دیدی کاراوە و ئازایدیخوازانەی مرۆڤەکان دەکات، و باگراوەندێکی مێژوویی پێدەدات! گریمان ئەوەی سەردەشت نادروستە؟\nئەی بۆ ئەو شیعرەی کە لەگۆڤاری وێراندا بڵاوکرایەوە و مەلاکان و یەکگرتووی ئیسلامی هێنایە زەلزەلە، دەڵێن چی؟ نا ئەوە زۆر نادروستە، ئەو جۆرە نووسینانە کە کێشە دەنێنەوە و تەنانەت قوربانی بەدوادا دێت، تەوژمێکی پێچەوانە و ئەنتی باوە، لەوەتی مرۆڤایەتی و تەنانەت کۆمەڵگای کوردی هەیە، بوونی هەبووە، ئیتر لەهەرسەردەمەدا بەجۆرێک لەجۆرەکان خۆی نمایش دەکات.. لەم ڕینیسانسەی ئێستای کۆمەڵگای کوردی، بەهۆی فەراهەم بوونی ئامرازی زۆری گوزارشتکردن، لەقۆناغەکانی تر بەهێزتر و بەرگریکارانی زۆرترە..\nگومان لەهەموو شتێک واردە، گومان لەسەر دەقی نووسینەکانی سەردەشت عوسمان، کەبەهرەمەندە لەباگراوەندێکی ڕۆشنبیری چاک و بەپێزە، گوایە ئەو چەند نووسینەی کە بڵاوکراوەتەوە، زۆر بەرزە، ئەمیش وای لەژمارەیەک کەسانی ناوەندی ڕۆژنبیری، بەتایبەتی نزیک بەدەسەڵات کردووە، لەنرخ و بەهای ناوبراو کەم بکەنەوە، بڵێن هی خۆی نییە! بەڵام بۆ قەناعەت بەگەنجان ناکرێت و پیرانە لێیان دەڕوانرێت؟\nگەنجانی وڵاتەکەی ئێمەیش وەک ئەوانی ئەورووپا لەو تەمەنە زۆر گەنجییەدا نەبن بەشت و بەئەستێرە کە یەک تۆز چوونە تەمەنەوە، ئەبێت ئیتر دەبێت ئالێلی بڵێن و لە کاروانی داهێنان دوادەکەون...\nهەواڵ داڕشتن لەنێوان لایەنگری و بیلایەنیدا!\nڕۆژی ١٤ ی ٥ لەبەشی ھەواڵەکانی ویکیپیدیادا، بەچەند کورتە دێڕێک لەنێوان هەواڵی :\nڕیکەوتی ٢٠١٠/٥/٠٩ فەرزاد کەمانگەر .... و ٢٠١٠/٣/١١ پەرلەمانی سوید کۆمەڵکوژی ئەرمەنییەکان...\nمێژووی تیرۆرکردنی سەردەشت عوسمانم دانابوو، بەم شێوەیە: ڕۆژی سێشەممە ٤ ی ٥ سەردەشت عوسمان لەشاری هەولێر دەڕفێنرێت ڕۆژی پێنجشەممە ٦ ی ٥ لاشەکەی بەکوژراوی لەشاری موسڵ دەدۆزرێتەوە. لەتیرۆری ناوبراودا دەستی تاوان بۆ پارتی دیموکراتی کوردستان درێژ دەکرێت. ناوبراو لەسەر نووسینی چەند بابەت بەو دەردەبراوە!\nشەممە ١٥ ی ٥ بۆ زیاد کردنی بابەتی تر، دیقەتم لەو بەشەدا، سەیردەکەم ئەو خاڵە لابراوە!! بۆیە لەبەشی پرسیاردا ئەمەی لای خوارەوەم نووسی:\nئەوە چۆن لێکدەدرێتەوە؟ ئەوەی لای بردووە سەر بەپارتی دیموکراتی کوردستانە، کە دەستی تاوان لەتیرۆری ئەو کەسەی بۆ درێێژ دەکرێت! گەر وەڵامی سەریح نەدرێت ئەوا من ناچارم ئەم مەسەلەیە لەقاو بدەم؟ کێ لایبردووە؟\nئەوەی کە لەهەواڵەکەدا ناوی پارتی دیموکرات هاتووە، بێلایەنی و لایەنگری نییە، من وام نووسیبوو کە دەستی تاوان بۆ ئەو پارتە درێژ کراوە. ئەمەیش ڕاستییەکی حاشا هەڵنەگرە. بەداخەوە داڕشتنەوەی هەواڵەکە بەو شێوەیە جۆرێک لەپەردەپۆشی لەسەر لایەنێکی ڕووداوێکە دەکرێت!\nهێندەی من لەلایەنگری و بێلایەنی و پرۆفیشیناڵی هەواڵ لەفینلاند تێگەیشتبێتم و بەپێی ئەزموونی خۆم لەکاری ڕۆژنامەگەریدا، بەو شێوەیە نابێت ئەوە ڕووتکردنەوەیەکی بێتامی هەواڵە، ئیتر بۆ هەر ڕووداوێک و لەهەر شونێکدا بێت. دوای ئەوە دەبوایە ئەو هەواڵە چاککراوە، بێرۆح و بێگیانە لەهەمان شوێندا دابنرایەتەوە نەک بگوێزرێتەوە!!\nسەرئەنجام دوای دایلۆگ هەواڵەکەم دووبارە لەهەمان شوێن بەم شێوەیە دانایەوە:\nڕۆژی سێشەممە ڕێکەوتی ٢٠١٠.٥.٤ سەردەشت عوسمان خوێندکار و ڕۆژنامەنووس لەشاری هەولێر ڕفێندرا و ڕۆژێ پێنجشەممە ٢٠١٠.٥.٦ لاشەکەی بەمردوویی لەشاری موسڵ دۆزرایەوە.\nفلیمی THE HURT LOCKER سەیرکرد\nفلیمی عەماری ئازار - THE HURT LOCKER م بەکرێ هێنا و سەیرم کرد، ماوەکەی ٢ کاتژمێر بوو، باسی لەسەربازێکی مینهەڵگرەوە یان پوچەڵکەرەوە دەکات لەعێراقی عەرەبیدا، کەڕۆژانە کاری تیرۆریستی تێدا ئەنجام دەدرێت. فلیمەکە جۆری ئێکشنە، بەرهەمی ساڵی ٢٠٠٨ ، لەدەرهێنانی خانم Kathryn Bigelow لەدیکبووی ساڵی ١٩٥١. ئەم فلیمە ٦ ئۆسکاری بردۆتەوە. بەشی زۆری فلیمەکە لەئۆردۆن وێنەی گیراوە..\nبنەماڵەی بارزانی کوردن؟؟\nبنەماڵەی بارزانی کە دەستی بەخوێنی سەردەشت عوسمان سوورە، تەنگەتاو بووە، نووسەرە دەمپیسەکانی شەری نێوان پارتی و یەکێتی، ئەمجارە لەدژی بزووتنەوەی گۆڕان خستەکار.. ئەو پەڕی ئیفلاسییە لەو بەیاننامەیەدا کای کۆن بەبا دەکەن، بۆ بنەماڵەی بارزانی لاپەڕەی ڕەشیان کەمە...؟ ئەوە بنەماڵەی بارزانییە گڕ لەگڕ بەدەدەن، نازانم چۆن لەڕوویان دێت قسە بکەن! چەند بێعارن و تەڕتەڕ نەباشەن!! ماسین !! هەست بەشەرم دەکەم، کە ئەوانە سەر بەنەتەوەی کوردن..\nخۆپیشاندەرانی فینلاند، دەڵین: دەسەڵاتی میلیشیا، سەرکووت ئەکاتە رێگا!\nڕۆژی چوارشەممە ٢٠١٠.٥.١٢ لەشاری هێلسنکی بەمەبەستی پرۆتیستۆکردنی شەهیدی پێنووس و بیری ئازاد، بەدەستپێشکەری حیزبی کۆمۆنیستی کرێکاری و هاوکاری بزووتنەوەی گۆڕان ڕێپێوانێک بۆ بەردەم بالیۆزخانەی عێراقی ساز کرا.\nخۆپیشاندەران بەوێنەی شەهید و چەندەها دروشمی جۆراوجۆرەوە و بەوتنەوەی ( نەتیرۆر نەتۆقان، ئازادی مافی یەکسان.. دەسەڵاتی میلیشیا، سەرکووت ئەکاتە رێگا.. دوێنێ سۆران ئەمڕۆ سەردەشت، نا بۆ دەسەڵاتی بێدەربەست..) بەیاوەری پۆلیس بەرەو بەردەم باڵوێزخانەی عێراق بوونەوە..\nئەم بەڕێزانە بەنورە هەریەکەیان قسەوباسی خۆیان کرد:\n-: مستەفا باهر وەک ڕێکخەری ڕێپێوانەکە و بەرپرسی کۆمیتەی حیزبی کۆمۆنیستی کرێکاری کوردستان.\n-: عەباس شوان، وەک نووسەر و ڕۆژنامەنووس و گۆرانخواز.\n-: ڕێبوار عارف، وەک نوێنەری فیدراسیۆنی پەنابەران.\n-: رەزای کەمانگەر، کوردی ڕۆژهەڵات هاوپشتی خۆی ڕاگەیاند.\n-: هەردی فەتاح بەنوێنەرایەتی ئەنجوومەنی بزووتنەوەی گۆڕان.\nدواتر مستەفا باهر دوای خوێندنەوەی یاداشتنامەیەک بۆ جەماوەری ئامادەبوو، لەلایەن نوێنەرانی بزووتنەوەی گۆڕانەوە پێشنیاری ئەوە کرا؛ خاڵێک زیاد بکرێت بەوەی لەهەر لیژنەیەکی لێکۆڵینەوە دەبێت نوێنەرانی ڕێکخراوەکانی کۆمەڵگای مەدەنی و ڕۆژنامەنووسانی ئازاد و سەربەخۆی تێدابێت.\nنوێنەری خۆپیشاندەران هەر لەبەردەم دەرگای باڵوێزخانە چاوی بەبالوێز و جێگرەکەی کەوت، دوای قسەوباسێکی کورت یاداشتنامەکەیان وەرگرت.. ئەوان پەیمانیان داوە کە لەوبارەیەوە چاویان بەنوێنەری پارتی دیموکرات بکەوێت و بەرپرسانی بەغدادیش لەم کێشەیە ئاگاداربکەنەوە.. ئەوەیان وتبوو؛ کوشتوبڕ لەخوارووی وڵات و بەغدادیش هەیە، گوایە ئەوە ناهێنێت ئێوە وا دەکەن! بەڵام نوێنەرەکە وای وەڵامدابوونەوە کە ئەم تیرۆرە شتێکی جیاوازە و لەسەر نووسین و دەربڕینی بیروڕا ئازاد شەهیدیان کردووە... بەم شێوەیە ڕێپێوان و خۆپیشاندانەکە سەرکەوتوانە کۆتایی هات.\nهەمان هەواڵڵ لەماڵپەڕی کوردستانپۆست؛دا\nهەروەها ئەو ڕووداوە بەجۆرێکی تر باسکراوە، لەماڵپەڕی هاوپشتی و پێگەی فەرمی حیزبی کۆمۆنیستی کرێکاری؛دا\nزیندانی گەرۆک، جاریکی تر...\nعەبا و چارشێو و بابەتەکانی، هی سەردەمانێکە کە ژنان وەک نها ئازاد نەبوون، بەوهۆیەوە ناچاری خۆ دابپۆشن بوون، ئەو داپۆشینانەش بۆ ژنانی چینی باڵا و دەستڕۆیشتوو بووە، تا لەژنانی مسکێن و کۆیلەکان جیایان بکەنەوە. جا حیکمەتی گەڕانەوەی ئەو مۆدیلە لەخۆداپۆشین چییە؟ لایەنێکی ترسی بەشیک لەپیاوانە، دەیانەوێت هەمیشە ژنانیان لەقاڵبێک...دا کە زیاتر بەزیندانی گەڕۆک دەچێت، بمێننەوە.\nبەس ئایا خۆداپۆشینی شازانەی ژمارەیەک لەژنان بەتایبەتی لەئەورووپا، وەک ئەو خۆڕووتکردنەوەیە نییە کە زۆر لەژنان بۆ فلاشی کامێرا و ناوبانگدەرکردن دەیکەن؟ یان بارێکی دەروونی وایان لێدەکات هەڵسووکەوتی ناشایستەی وا بنوێنن!\nئەوەیش وەک ئەو دیدە وایە کە دەڵێت: گەر بڕیار بێت ژنانی سۆزانی بێمۆراڵ بن، بێگومان ئەو پیاوانەی دەچنە لای ئەو جۆرە ژنانەیش، وەک ئەوان بیمۆراڵن.. چۆن لەشوێنە گشتییەکاندا بەڕووتی گەڕان و خۆ پیشاندان، قەدەغەیە و سزای یاسایی هەیە، خۆداپۆشینی شازیش بەهەمان شێوە، قەدەغەیە و سزای یاسایی هەیە..\nئەو ئەردۆگانە Recep Tayyip Erdoğan ی (لەدایکبووی ١٩٥٤) تورکیا، بەداخوانییەکانی عەنتەریات دەنوێنێت! بەوانەیش دەیەوێت کێبڕکێی لەگەڵ سەرۆکە کەلەپووتەکەی کۆماری ڕەشی ئیسلامی بکات! لەنوێترین داخوانییەکانی وتوویەتی: ئەگەر شاری قودس بسووتێ، فەلەستینش دەسووتێ، کەواتە ناوچەی ڕۆژهەڵاتی ناوەڕاست دەسووتێ، بەوەیش هەموو جیهان گڕدەگرێت و دەسووتێ!!\nسیمینارێک، لەیادی دامەزراندنی کۆمەڵەی دۆستایەتی فینلاندی کوردیدا\nکۆمەڵەی دۆستایەتی فینلاندی و کوردی، یەکێکە لەو چەندەها ڕێکخراوانەی ڕەوەندی کوردی بەتایبەتی کوردستانی باشوور، لەوڵاتی فینلاند هەیە و دامەزراوەن. ئەم ڕێکخراوەیە لەرۆژی ٢١ی٤ ی ٢٠٠٥ ، لەسەر دەستی بەڕێز سەباح عەباس دامەزراوە.\nئەم ڕێکخراوەیە، بەبۆنەی پێنجهەمین ساڵەی دامەزراندنییەوە، هاوکات بەبۆنەی هاتنەوەی ڕۆژنامەنووس و نووسەر و کوردناس خاتوو کریستینا کۆیڤۆنێن لەهەرێمی کوردستانەوە، ڕۆژی شەممە ٢٠١٠.٥.٨ لەناوەندی شاری هێلسنکی ئێوارە کۆڕێکیان لەهۆڵی کۆبوونەوەی یەکێک لەچێشتخانەکان ساز کرد.\nهۆڵەکە کەمێک بچووکە نزیکی ٥٠ کورسییەکی لەخۆ گرتووە، شوێنەکە بەچەندەها ئاڵای فینلاندی و کوردی ڕازاێنرابووە. نزیکی شەست کەسێک لەژنان و پیاوانی پیروگەنجی کورد و فینلاندی ئامادەبوون. لەنێویاندا نوسەری عەرەبی عێراقی یووسف ئەبوفەزڵ و هونەرمەندی شێوەکار سالار سۆفی دیار بوون. لەنێو ژناندا خانمێکی موحەجەبە، یەک پیاو بەجلوبەرگی کوردییەوە دەبینران..\nسەرەتا سەرۆک و جێگرەکەی سەباح عەباس و جەلال حەمید و خانمێکی فینلاندی، بەهەردوو زمانی فینلاندی و کوردی بەخێرهاتنیان کرد و ڕیزی بەرنامەکانی ئێوارە کۆرەکەیان دا بەگوێی ئامادەبوواندا.\nبڕیار بوو گروپێکی مۆسیقا و گۆرانی بەشدار بن بەڵام بەهۆی نەخۆشییە یەکێکیانەوە ئەو برگەیە لابرا، بۆیە بەستریۆ گۆرانییان دا بەگوێ ئامادەبواندا.\nدواتر خواردن و خواردنەوە هاتەپێشەوە، خەڵکەکە بۆ ماوەیەکی دیاریکراو بەنانخواردنەوە سەرقاڵ بوون..\nبەبۆنەی ڕۆژی دایکەوە کە ڕێکەوتی ڕۆژی یەکشەممە ٢٠١٠.٥.٩ دەکات، گوڵەباخی رەنگ سووریان بەسەر دایکانی ئامادەبوو کە ١٥ ژن دەبوون دابەشکرا.\nخانمێکی فینلاندی بەناوی مێری سۆفیا MeriSofia وە کە هەمیشە لەبۆنە کوردییەکاندا ئامادە و بەرچاوە، سێ گۆڕانی شادی بەزمانی یۆنانی و کوردی و فینلاند دا بەگوێی ئامادەبوواندا. گۆرانییە کوردییەکەیان هی نەمر عەلی مەردان بوو.\nدواهەمین بەش بۆ خاتوو کریستینا کۆیڤونێن - Kristiina Koivunen ، لەدایکبووی ١٩٥٩، بوو.. سەرەتا ئەوەی ڕاگەیاند کە بەتەمایە بەم نزیکانە پێشانگایەکی وێنەی فۆتۆگرافی لەسەر ژیانی هەمەلایەنەی خەڵکی هەرێمی کوردستان بکاتەوە.\nئەو وەک مامۆستایەکی زانکۆ لەشارۆچکەی کەلار، باسی دۆخی کارەکەی و خوێندن و خوێندکارانی کرد.. دواڕۆژی ئەو بوارەی بەباش نەدەهاتە بەرچاو بەوەی خوێندکار خوێندن و شوێنی نیشتەجێبوونی بەلاشیان بۆ دابین کراون و هەروەها موچەیەکیشیان پێدەدرێت، کەچی کارەکەیان بەجدی وەرناگرن و زۆر پاسیڤن.. بەڵام بەبەراورد بەناوچە عەرەب نیشینەکان هەریمی کوردستان باشترە.. بەلا ئەوەوە وەختی خۆی عێراق لەبواری زانستەوە زۆر پێشکەوتوو بووە، وڵاتانی دراوسێ چاویان لێکردووە، ئێستا پێچەوانە بۆتەوە.. بەلایەوە سەیر بوو لەخودی شارەکانی هەرێم، دوو جۆر دەوام هەبێت..\nوەک پێشنیار و پرسیارێکدا ئەوەی دەربڕی کە کوردانی دەرەوەی وڵات و ئەوانەی لێرە بەهۆی خوێندن و پراتیکەوە لەبواری جۆراوجۆردا شارەزاییان پەیدا کردووە، بڕۆنەوە، لەوێ زۆر پێویستیان پێیانە، چوونکە کەس هیچ نازانێت بۆ چارەسەر و بنیاتنانی هەر شتێک دەچن لەئێران دەیهێنن.. هێزی کاری شارەزا کوردەکانی ئێرانن.. لەسەر جینۆسایدی کورد کتێبێکی داناوە، دانیشتوانی شارۆچکەی کەلار یارمەتی زۆریان بۆ کۆکردنەوەی زانیاری لەوبارەیەوە داوم..\nبەهۆی کەمی کاتەوە، ماوەی پرسیار و وەڵام زۆر نەبوو، ژمارەیەک پرسیار و دیدی جۆراوجۆر لەبارەی نووسینەکانییەوە خرایە ڕوو ئەویش وەڵامی پێویست پێدانەوە. سەباح یاسین وتەکانی کریستینا کۆیڤۆنێنی دەکرد بەکوردی.\nئەو (کریستینا کۆیڤونێن) لەبەر کتێب و لێکۆڵینەوەکانی شارۆچکەی کەلاری هەڵبژاردووە، بەڵام لەو نووسینانەیدا کە لەوێوە دەینێرێت بۆ ڕۆژنامە فینلاندییەکان، هەمیشە ناوی عێراق دەنووسێت، ئەمە لەکاتێکدا بەپێی دەستوور، عێراق وڵاتێکی فیدڕاڵییە، وا باشتر دەبوو، دەست بخاتە سەر خاڵەکان و بنووسێت هەرێمی کوردستان.. هاوکات دیمەنێکی ناشیرین و دواکەوتوانە دەدات بەخوێنەری فینلاندی، ئەمە لەکاتێکدا هەرێمی کوردستان تەنها شارۆچکەیەکی وەک کەلار نییە، بە بەراوردی لەگەڵ شارە گەورەکان بێگومان پەیوەندییە کۆمەڵایەتیەکان زۆر جیاوازە..\n- : بەشداریکردن لەئێوارە کۆرەی کۆمەڵەی دۆستایەتی فینلاندی کوردی، ڕۆژی شەممە 2010.5.8 ، لەشاری هێلسنکی،دەتوانن بەوێنە و دەنگ بەشێک لەقسەوباسەکانم ببینن:\n- : بۆ زیاتر زانیاری سەردانی ماڵپەڕی فەرمی ڕێکخراو بکەن، لێرەدا\nڕۆژی دایک، بێرەونەق بەڕێوەچوو، هەر من و دایکی کاڵێ بووین، کچەکەمان لەسەفەرە، کوڕی بچووک لەهۆڵندە،گەورەکەیان لەکاربوو، ناوەنجییەکەشیان پاسیفە، لەجیاتی ئەوان گوڵی سوورم پێشکەش بەدایکیان کرد، لەشەمەوە کێکێکم کڕی بوو.. هەتیوانە کێکەکەمان خوارد و گەردن ئازادیمان لەیەکتر کرد..لەدڵەوە بۆخۆمان گریام ئیتر نازانم ئەو هەستی چۆن بوو...\nرۆژی دایک بەئینگلاندی (Mother's Day) دووهەمین یەکشەممەی مانگی ئایاری هەموو ساڵیک تەرخانە بۆ دایکان. لەو رۆژە (یەکشەممە)دا، دایکەکان ئازادن و هیچ جۆرە کارێکی ناوماڵ و دەرەوە ناکەن، مناڵەکانیان کارەکانی ئەوان دەکەن، نەک هەر ئەوە ئاهەنگ دەگێڕن... و دیاری هەمەرەنگیان پێشکەش دەکرێت، ئیتر هەر یەکە بەجۆڕێک ڕێز لەدایکی دەگرێت...\nسەرەتا لەوڵاتەیەگرتووەکانی ئەمەریکاوە دەستی پێکردووە، لەسەردەستی خانمێک بەناوی Anna Jarvis بووە. دواتر، ساڵی 1914 لەسەردەمی سەرۆک ویلسۆن Woodrow Wilson دا بەفەرمی بووە ڕۆژی ئاهەنگ گێران.. ئەم ڕۆژە وەک ڕۆژی لەدایکبوونی ئەو دایکانە دەژمێررێت کە بەهەر هۆیەکەوە بێت، نەزانراوە و تۆمار نەکراوە.. هەر ئەم رۆژە، نزیکایەتی لەگەڵ ڕۆژی جیهانی ژنانیشدا هەیە کەڕێکەوتی ٨ ی مارسی هەموو ساڵێکە.\nهەژاری لەوڵاتانی رۆژهەڵاتدا!!\nئەگەر هەژاری مرۆڤ بوایە، دەیانکوشت. لەوڵاتی میسر ٣ملیۆن کەس لەگۆرستانەکاندا دەژین، جێی بڕوایە؟ ئەی بۆ نا! هەموو شتیک دەبێت.. یەکێک لەدواکەوتووی وڵاتانی ڕۆژهەڵات دەگەڕیتەوە بۆ بەگوێ نەکردنی خەڵکەکەی بۆ حکومەتەکانیان، بەراوردێک لەنێوان چین و ئەواندا دەکرێت لەمەر کێشەی زۆری مناڵبوون، بەوەی چین بۆیە نها پێشکەوتووە، چوونکە حکومەتەکەیان حەدێکی بۆ زۆری بوونی مناڵ دانا و خەڵکیش بەگوێی کرد. ئەی لەو وڵاتانەدا بۆ ئاسمان و ڕێسمانیان فەرقە؟ خۆ گەر بۆ جۆری سیستەمی حوکم بگەڕێینەوە لەدیکتاتۆریدا چین و ڕۆژهەڵاتییەکان لەیەک دەچن..!! کەواتە کێشەکە لەچیدایە؟؟؟\nهەموو ئایینە بەناو ئاسمانییەکان، هاندەری پێکهینانی خێزانن، ئەویش مانای زاوزێ و وەچەخستەنەوە.. بەڵام ئەمە ئەوە ناگەیەنێت مرۆڤەکان سنک بکات وە کەروێشکئاسا بێ بیرکردنەوە زاوزێ بکەن، مرۆڤ بوونەوەرێکە خەسڵەتی کۆنترۆڵکردنی خۆی هەیە، جا گەر هاندەرێک قورمیشکەرێکی هەبێت، کۆنترۆڵکردنەکەی دەخاتە باری پراتیکییەوە، بەئاگادێتەوە، بەرهەمی جوانی دەبێت. کەواتە لەخاڵێکی وادا حکومەت بەئاگایە و دووربینە، قابیلی ڕەفز نییە.\nلەولایەتی مایین؛ی ئەمەریکا، بەیاسا ژنان بۆیان هەیە، بەسنگی ڕووت وەک پیاوان لەنێو بازار و شوێنە گشتییەکاندا هاتوچۆ بکەن. ئەمەش لەمەبدەئی یەکسانی ژن و پیاوەوە سەرچاوەی گرتووە. ژمارەیەک ژنان بۆ ئەو مەبەستە هەڵمەتێکیان بۆ تاقیکردنەوە خۆپیشاندانێکیان بەڕێخست، لەژێر چاودێری وردی پۆلیس، بێ لێکەوتنەوەی کێشە بەسەرکەوتووی بەڕێوەچوو.. شایەنی وەبیرهێنانەوەیە لەولایەتی جۆرجیا ئەم گرووپە لەژنانی سنگ ڕووت، قاوەخانەیان هەیە.\nئیسلامییەکان ئیلهام لەعەرەبەکانەوە وەردەگرن!\nیەکگرتووی ئیسلامی، وا ناسرەوە کە لقی کوردی باڵی ئیخوان موسلمینی میسرە، بۆیە هەمیشە ئیلهام لەکاروکردەوەکانی ئەوان وەردەگرن، چاویان لێدەکەن! بۆ نموونە ئەوان لەوڵاتی خۆیاندا لەنوێترین داهێنانی دژە ئازادییان و دژە ئەدەبیاتیاندا، ئەمجارەیان گەریان لەکەلەپووری ناوازەی هەموو عەرەب کە جێی شانازییانە، ئەویش حیکایەتەکانی هەزار و... یەکشەوەیە، ئاڵاندووە! گوایە چەند وشە و دەربڕینی ناشیرین و بێئەدەبیانەی تێدایە و لەخۆگرتووە، لەداداگا شکاتیان کردووە کە نابێت چاپ بکرێتەوە..!!\nئەوە گۆشەیەکە لەشاری هێلسنکی کە شەوی بەر لەڕۆژی یەکی ئایار هەزارەها کەس کۆبوونەتەوە بۆ ئاهەنگگێران و کەیف و سەفا...! شوێنەکە زۆر پیسە و کەسێک بەکیسەیەکی ڕەشەوە دیارە، لەو بۆنانەدا کەسانی هەژار چ ژن چ پیاو کاسبی دەکەن و بتڵ و قتووی بەتاڵی خواردنەوەکان کۆدەکەنەوە و دواتر دەیفرۆشەنەوە بەمارکێتێک لەمارکێتەکان..\nفەرهاد پیرباڵ، کە سەرنووسەی ئەو گۆڤارەیە (وێران)، شایەنی ئەوە نییە، بۆ تیشک خراوەتە سەری؟ لەکاتێکدا دەقەکان هی ئەو نییە!! کەسێکی جەنجاڵئامێزە، دوای ئەوە جەنابی پشتی بەمەسعود بارزانی قایمە و لەهەڵبژاردنی پەرلەمانی کوردستاندا فشە ئۆپۆزسیۆنبوونی دەرکەوت، بینرا لەجیاتی ئەوەی دەنگی بەکەمال میراودەلی نەدا کە هاوپیشەی خۆیەتی و نووسەرە!! دەنگی بەمەسعود بارزانیدا!! بۆیە جێی مەترسی نییە، هیچی لێناکرێت... وەک عەرەب دەڵێت زەوبەعە فی فنجانە...\nئەوەی ژمارەیەک لەنووسەرانیش بۆ بەرگری لەئازادی بیروڕا بڵاویان کردۆتەوە وەک کاردانەوەیەک، لەخاڵێکدا کەوتوونەتە تەناقوزەوە بەم شێوەیە:\nنابێت هیچ لایەنێکی دینی وا بزانێت، که خوێندنەوەی کەلەپووری ئیسلام هەر لەقورئانەوه هەتا مێژووەکەی تایبەته بەخۆی، بەڵکو ئەو کەلەپوورە بەشێکە لەسەرچاوەکانی خوێندنەوەی ئێمەش..(ئەو پەرەگرافە لەنامەی نووسەراندا وەرگیروە)\nتەناقوزی ئەم نارەزایەتییە لێرەدایە ئیتر نازانم چۆن پێیان نەزانیوە :\nخوێندنەوەی تێکستی ئەدەبی و هونەری کاری ئەوانەیه، که ڕۆژانه لەگەڵ خوێندنەوه و ڕەخنەدا دەژیین، نەوەک کاری کەسانێک بێت، که دوور و نزیک ئاگایان لەبنەماکانی خوێندنەوه و ڕەخنه نییه...(ئەو پەرەگرافە لەنامەی نووسەراندا وەرگیروە)\nئەو نووسەرانە لەکاتێکدا هەق بەخۆیان دەدەن، بەمەلاکان و یەکگرتوو دەڵێن ئێمەش هەقی خوێندنەوەی دەقەکانی قورئان و مێژووی ئیسلاممان هەیە، کەچی زۆر نابات پێچەوانە دەبێتەوە، تەنها دەقە ئەدەبییەکان بۆ خۆیان قورغ دەکەن، لەکاتێکدا بۆ هەر کەسێک هەیە دەقە ئەدەبییەکان بیخوێنێتەوە و لێکدانەوەی بۆ بکات ئیتر بەباش یان خراپ، ئەوە دەکەوێتە سەر باگراوەندی ڕۆشنبیری کەسەکە.\nئەوەی یەکگرتوو و مەلاکان جێی پەسەندی هیچ مرۆڤێکی بەئاگا نییە، نازانم چۆنە یەکگرتووی ئیسلامی بەو تەناقوزەی نەزانیوە!؟ بەداخەوە ئەوانەشی ئیمزایان کردووە پێناچێت ورد خوێندبێتیانەوە!\nفۆتۆگرافیستی ئەمەریکی Spencer Tunick هەر خەریکی ئەوەیە، لەفڵان و فیسار وڵات ژنان و پیاوان بەسەد و هەزارەها کۆ بکاتەوە و بەڕووتی وێنەیان بگرێت، ئەمجارەیانە لەبەریتانیایە..\nفي مايو 03, 2010 ليست هناك تعليقات:


پنج شنبه ۰۲ آذر ۱۳۹۶ , ۲۲:۱۴:۰۳ به وقت تهران\nبیستی ئوکتوبری ٢٠١۵ ڕۆمان نوسی ڕوسی شولوخۆف دەڵێت : نەمدەویست قارەمانی داستانەکەم بکوژرێت و، کاتێک گیانی لە دەست دا، خۆم ( نووسەر ) دەستم بە گریان کرد . دیداری بەرە بەیان ناوی ڕۆمانێکی تازەیە ، کە ڕێزدار : کاک “ئەحمەدی بارامی ” نوسیویە و بڵاو بوەتەوە . نووسەر زەحمەتی زۆری کێشاوە و خۆی بۆ هێلاک […]\nپناهندگی و آواره شدن و خانه و کاشانه را ترک کردن ، هرگز باخواست و آرزوی انسان ها صورت نمی گیرد\nاکنون در جهان ، ۶۰ میلیون پناهنده ، در سطح دریا ها وروی زمین سرگردانند . سرنوست انسان هائی ، که توسط قدرهای بزرگ، ایدئولوژی ها منحط و پوسیده، جنگ های ساختگی برای منافع و استپمار بیشتر ،سرنوشت انان ها بدور از نژاد، مذهب، پایگاه اجتماعی، زبان و تعلقات سیاسی رقم می زند . دریای […]\nیکی از محبوب ترین ،نویسندگان رئالیست آذرابایجان “صمد بهرنگی” است\nتراوشات فکریش را بیشتر به زبان فارسی و سپس به زبان شیرین ترکی می نویشت . انسانی والا، معلمی دانا و نویسنده‌ای جسور بود . زمانیکه اکثر روشنفکران ایران ، در آثارشان با ایما و اشاره و درلابلای نهفته‌ها ، پیام و ڕاز دڵشان را می نگاشتند ، آقای صمد بهرنگی بی محابا و باجسارت […]


KMMK: وەزارەتی خەزانەداری ئەمریکا لە ڕاگەیەندراوێکدا ئاشکرای کردووە لەهەمبەر دۆزینەوەی شوێنی نیشتەجێ بوونی ڕێبەرانی باڵای پارتی کرێکارانی کوردستان (پ.ک.ک) خەڵاتی لەبەرچاو گرتووە. بەپێی ڕاپۆڕتی هەواڵگری ڕۆیتێرز، دوابەدوای چوونی میتۆپالمەر، جێگری وەزیری دەرەوەی ئەمریکا بۆ ئەنقەرە ،باڵۆێ\nرێز دەگرین لە رۆژی دەی ئۆکتۆبەر رۆژی نێودەوڵەتی بەرەنگاری سزای سێدارە KMMK: کۆمەڵەی مافی مرۆڤی کوردستان سەرەڕای رێز گرتن لە ۱۰ی ئۆکتۆبەر رۆژی نێودەوڵەتی بەرەنگاری سزای سێدارە خوازیاری راگرتنی سزای سێدارە لە هەمو بوارێکدایە. لە ئۆکتۆبەری ۲۰۰۳وە کە ئەم رۆژە ناوزەد کراوە تا ئێستە، کۆمەڵگ\nلەسێدارەدانی لاوانی کورد بوەستێنن/ گیانی گیراوانی کورد لە مەترسیی دایە KMMK: کۆمەڵەی مافی مرۆڤی کوردستان وێرای شەرمەزار کردنی سیاسەتەکانی حکومەتی ئێران لە رۆژھەڵاتی کوردستان، بریاری لەسێدارەدانی زانیار و لوقمان مورادی، رامین حۆسێن پەناهی و هیدایەت عبدللاپوور بە دوژمنایەتی لەگەڵ مرۆڤای\nمەراسمی چلەی شەهید ئێقباڵ لە پێنجوین بەڕێوە چوو و پەیامی کۆمەڵەی مافی مرۆڤی کوردستان لە لایەن ئەندامی شورای رێبەری kmmk عەدنان رەشیدی له مەراسێمەکەدا خوێندرایەوە، دەقەی پەیامەکە بەو شێوەیە بوو کۆمەڵەى مافى مرۆڤى کوردستان شیوەنی من شیوەنی ئینسانییە بانگی ئازادی و گڕۆی یەکسانییە شیوەنی\nراگەیەندراوی پێنج ناوەندی مافی مرۆڤی لەسەر دەستبەسەرکردن و مەترسی ئەشکەنجە دانی دوو بەندکراوی کورد KMMK: هوشمەند عەلی پور و موحەمەد ئۆستاد قادر دوو ئەندامی حزبێکی کوردستانی، رۆژی هەینی ۱۲ی گەلاوێژی ۱۳۹۷ دەست بەسەر کران و ئێستە لەژێر ئازار و ئەشکەنجەی هێزەکانی وەزارەتی ئیتلاعات دان. بە\nKMMK: لە چەند رۆژی رابردودا مێر منداڵێکی کورد بە ناوی کارۆ کەریمی کوڕی سەلاح و شلێر ئەژدەری خەڵکی گوندی سەردۆشی سەر بە مەریوان لە لایەن هێزەکانی سپاس پاسدارانی کۆماری ئیسلامی ئێرانەوە بە توندی لێی دەدرێت. بە پێی راپۆرتەکە: ئەم مێرمنداڵە کوردە چەند رۆژ پێش لە سەر رێگای زەوی و زاری ماڵی\nKMMK:تەرمی بێ گیانی ئیقباڵ مورادی چالاکی ناسراوی سیاسی، چالاکی مافی مرۆڤ و ئەندامی ڕێوەبەری کۆمەڵەی مافی مرۆڤی کوردستان، دەورووبەری کاتژمێری ۲۳:۳۰ ڕۆژی سێ شەممە ۲۷ی پووشپەڕی ۱۳۹۷ لە تەنیشت ڕووباری شاری پێنجوێن باشووری کوردستان دۆزراوەتەوە. بەگوێرەی زانیارییەکان لەسەر جەستەی ئێ\nئیقباڵ مورادی، چالاکی ناسراوی کورد، باوکی بەندکراوی سیاسی کورد مەحکوم بە سێدارە ” زانیار مرادی ” و ئەندامی ڕێوەبەری کۆمەڵەی مافی مرۆڤی کوردستان KMMK لەشاری پێنجوێن لە باشوری کوردستان بوە ئامانجی کردەوەی تیرۆریستی و لە ئاکامدا گیانی لەدەست دا. تەرمی بێگیانی ئیقباڵ مورادی لە\nکۆمەڵەی مافی مرۆڤی کوردستان وێرای بەرزڕاگرتنی یادەوەری چوار زیندانی سیاسی کوردی لە سێدارە دراو ،بە دەستی کۆماری ئیسلامی ئێران بە ناوەکانی( فەرزاد کەمانگەر ، شیرن عەلەم هولی ، فەرهاد وەکیلی و عەلی حەیدەریان )، ئەو هەوڵسوکەوتە قێزەونانەی کۆماری ئیسلامی بە دۆژمنی بۆ سەر مرۆڤ و ئازادی مڕۆ\nکۆمەڵەی مافی مرۆڤی کوردستان ساڵی نوێ ونەورۆز ڵەگەلی کورد و هەموو ئەو نەتەوانەی کە جێژنی نەورۆز بەڕێوە دەبەن پیرۆز دەکات ولەم بڕوایەدایە ، هەربەو جۆرەی لەنەورۆز سرووشت زیندوو دەبێتەوە وزاڵ دەبێت بەسەر سەرما وتاریکیدا،کۆمەڵگا و گەلەکەمان نەورۆز دەکەن بە ڕۆژی بەرنگاری وبەرخۆدان و بووە بە


کە ئەنتۆلۆجیای شیعری عێراقی بڵاو دەبێتەوە، ناوی ئەوی تێدا نییە، کە لێکۆڵینەوە لەسەر شیعری عێراقی دەکرێت، باسێک لە شیعری ئەو نییە، تەنانەت لە ڕۆژنامەگەریی عێراقیشدا بە گوتارێک، یان هیچ نەبێت، بە ستوونێک شیعری ئەو بەسەر ناکرێتەوە، هەرچەندە ناوبانگی بە دونیادا بڵاو بووەتەوە. لەو بارەیەوە خۆی دەڵێت: (ئەوەم بە لاوە گرینگ نییە، ڕەخنەی ئەدەبی منی فەرامۆش کردووە، ئەوەم پێ گرینگە دەست بە نووسینی شیعرێکی تازە بکەم. دەزانم فەرامۆشکردنی من، زادەی ترسە لە فەرمانڕەوایانی عەرەب.)\nدوای کوودەتاکەی بەعس لە ٨ی شوباتی ١٩٦٣دا، چونکە ترسی ئەوەی دەبێت بگیرێت، بە ئومێدی گەیشتن بە یەکیەتیی سۆڤیەت، بەرەو ئێران هەڵدێت، لەوێ ساواک دەیگرن و دەیدەنەوە دەست ئاسایشی عێراق. بە لە سێدارەدان سزا دەدرێت، بەڵام بە هەوڵی کەسوکاری، سزاکەی بۆ سووک دەکرێت، لە زیندانی نوگرە سەلمانەوە بۆ زیندانی حیللە دەگوێزرێتەوە، لەوێ ١٩٦٧ لەڕێی تونێلێکەوە کە لەگەڵ هاوڕێ کۆمۆنیستەکانیدا، لێی دەدەن، لە زیندان هەڵدێت.\nبە شێوەیەکی ئاسایی عێراق بەجێ دەهێڵێت، ئاخر کە ١٩٦٩ لێبوردن بۆ ئۆپۆزیسیۆن دەردەچێت، لەڕێی عەلی ساڵح ئەلسەعدییەوە کە یەکێک دەبێت لە سەرانی بەعس، سەددام حوسەین دەبینێت، داوای لێ دەکات، پاسپۆرتێکی بدەنێ تا بچێت بۆ بەیرووت، سەرپەرشتی لە چاپدانی دیوانەکەی بکات. سەددام هەم پاسپۆرتی بۆ جێبەجێ دەکات و هەم دەمانچەیەکیشی بە دیاری پێشکەش دەکات، پاسپۆرتەکە وەردەگرێت و بە ئەدەبەوە دەمانچەکە ڕەت دەکاتەوە.(*) موزەففەر نەوواب (١٩٣٤ - ٢٠٢٢) کە ١٩٦٩ بەو پاسپۆرتە سەفەر دەکات، ئایاری ٢٠١١ لەسەر داوای مام جەلال کە سەرۆکی کۆماری عێراق دەبێت، دەگەڕێتەوە.\nوەک چۆن دوور لە وەتەن، وێڵم\nلە وەتەنیشدا هەر وێڵ بووم\nخۆشەویستی ڕێگەی نییە\nڕێگەی هەوار لێ بزر بووم\nموزەففەر نەوواب شاعیرێکی میللییە، بەڵام میللییەکی ئاسایی نا، میللییەکی باڵا و بێ وێنە، کە هەر جەماوەر نا، هەڵبژاردەیش سەرسام دەکات. شیعرە میللییەکانی بە دیالێکتی زۆنگاوەکان دەنووسێت کە زمانی ناخی خەڵکی باشووری عێراقە و سیخناخە لە سۆز و نوستالژیا و هەر وشەیەکی لە ڕستەیەک دەوڵەمەندترە. ئەو کە بەو زمانە میللییە دەنووسێت، شاعیرێکی گوندی نییە، شاعیری هەموو ستەملێکراوانە، ئیدی لە هەر کوێیەک بژین.\nموزەففەر نەوواب ئەگەر تەنیا هەر (ڕێل و حەمەد)یشی هەبووایە، پێی دەبوو بە شاعیر، وەک زۆر شاعیر کە بە تاقە شیعرێک ناوبانگ پەیدا دەکەن. سەعدی یوسف دەڵێت: (نێوچاوانی شیعرم، دەخەمە بەر پێی ڕێل و حەمەد.) ڕێل ئینگلیزییە بە مانای شەمەندەفەر هاتووە، لایەنێکی گرنگی ئەو شیعرە ئەوەیە، دەربڕی دەنگی مێیە، ئاخر ئەوی دەپەیڤێت کچێکە، ستەمی خێڵ لێ نەگەڕاوە بە ئەویندارەکەی شاد ببێت، کچەیش کە لە دەست ستەم هەڵدێت و بە سواری قیتارەوە، بە بیاباندا بە لای هەواری خۆشەویستەکەیدا تێدەپەڕێت، چیرۆکی عیشقی بە دابڕان دوایی هاتووی خۆی وەبیر دێتەوە، بە خەیاڵ گوێی لە قاوەکوتانی ماڵی یار دەبێت و هەست بە بۆنی حێلی نێو قاوەکەیشیان دەکات.\nموزەففەر نەوواب بە شیعرەکانی خەڵک بۆ ئەوە هان دەدات لە ڕژێمە ستەمکارەکان یاخی ببن، بە گژیاندا بچنەوە و بیانڕووخێنن. لە دونیای عەرەبدا ئەوە کەسانی خوێنڕێژ و خەونکوژن فەرمانڕەوایی دەکەن، کەسانێکن گەل لە تێکشکانێکەوە بۆ یەکێکی دیکە دەبەن و هەنگاوێکیان بۆ ڕۆنانی جڤاکێک نەناوە، لایەنی کەمی دادپەروەریی کۆمەڵایەتیی تێدا هەبێت و لێ نەگەڕاون کۆمەڵ ڕێگەی داهاتوویەکی گەش بگرێتە بەر. نەوواب دەسەڵاتدارانی عەرەب وەک خۆیان پیشان دەدات کە گەل لە سایەیاندا هیچ دەستکەوتێکی وەدەست نەهێناوە و هیچ ئاواتێکی نەهاتووتە دی. هێندە کاریکاتێرانە وێنەی فەرمانڕەوایانی عەرەب دەکێشێت، دەیانکاتە کەرەسەی پێکەنینێکی قووڵ کە دەشێت بە قوڵپی گریان دوایی بێت، بۆیە ئەو ساتیرەشیعرانەی دەیاننووسێت، نموونەی گەشی کۆمێدیای ڕەشن.\nوەک منداڵێک چۆن کە زۆری بۆ دەهێنن، جنێو دەدات یان دەگری، ئەویش کە هێشتا لە ناخیدا منداڵێک دەژی، لە دۆزەخی غەریبییەوە بە دەم جنێودانەوە بە سەرانی عەرەب، خوڕ خوڕ دەگریا. دەربڕینە توندوتیژەکانی و تەنانەت جنێوەکانیشی چونکە لەگەڵ سەلیقەی خەڵکی ستەملێکراوی عەرەبدا دەگونجان، بە ئاسانی تێپەڕ دەبوون. وەک چۆن زایەڵە لە دەنگ جودا ناکرێتەوە، موزەففەر نەووابی شاعیریش لە ئەوی خەباتگێڕ جودا نابێتەوە، ئاخر ئەو شاعیرە کە کوشتەی دەستی نەخۆشیی نوستالژیا بۆ نیشتمان بوو، بە یەک دەست، پشکۆی شۆرش و پشکۆی شیعری توند توند گرتبوو.\nچی دیکە هەیە، بە هەمووی ڕازیم\nبەڵام مەحاڵە، بەوە قایل بم\nلەنێو قەفەزی، کۆشکی سوڵتانا\nدڵم دیل بکرێ.\nشک دەبا کە بۆی\nلە ئەمپەڕییەوە، تاکوو ئەوپەڕی\nئەم پاسەوانی زیندان دەیداتە\nدەست ئەو پاسەوان.\n(قەحبە دایکینە! ئەتککراو چۆن کڕ دەبێت؟)(**) چونکە دەسەڵاتدارانی عەرەب شکۆی ئینسان پێشێل دەکەن، سامانی گەل دەدزن و نیشتمان بە موڵکی خۆیان دەزانن، بۆیە ئەگەر موزەففەر نەوواب جنێویشیان پێ بدات، پێستی ڕوویان هێندە قایمە، بە بڕبەندی هیچ جنێوێک ناڕووشێت، یان خۆی گوتەنی: هێندە پیسن، هیچ جنێوێک لەوان پیستر نییە. موزەففەر نەوواب ئەوەی زیاتر بەلاوە گرینگە، جەماوەر لە دژی دەسەڵات هان بدات، دەماری دەسەڵاتداران بگرێت و لە خاڵی لاوازیان بدات، بەبێ گوێدانە ئەوەی، دەشێت ئەو ڕاشکاوی و ڕاستەخۆیییە، بە زیان بۆ لایەنی هونەریی شیعری بشکێنەوە. شیعری لەوە دەچێت بۆ ستران نووسرابن، بۆیە خۆیشی لە کۆڕەکانیدا، لەناکاو لەبری خوێندنەوە، بە گۆرانییەوە دەیگوتن. ئەگەر شاعیرانی دیکە لە ڕێی دیوانەوە بناسرێن، نەوواب لە ڕێی کۆڕەکانییەوە کە نزیکەی هێندەی گەمەی تۆپی پێ جەماوەریان هەبوو، ناسراوە و دواتر ئەو کۆڕە شیعرییانە، بە باڵی کاسێت دەفڕین و دونیایان تەی دەکرد.\nنەوواب لاسایی هیچ شاعیرێکی پێش خۆی نەکردووەتەوە، ستایشی هیچ فەرمانڕەوایەکی نەکردووە و بەردەوام سترانی بۆ شۆڕش و بۆ شۆڕشگێڕان گوتووە. بەدەم خواردنەوەی مەیەوە، شیعری دەخوێندەوە، کە دەستی پێ دەکرد، سەرەتا وشەکانی لە نمەی باران دەچوون، هێدی هێدی دەبوونە لێزمەی بەخوڕ. لە وشەکانیدا کە بۆ ئەوەی دەنووسین گوێیان بۆ ڕادێرین، نەک بیانخوێنینەوە، دڵیت دەبینی، (لە سەد لاوە شکاوە.) شیعری هەرچەندە میللی بوون، بەڵام ئەوەندە دڵنشین بوون، هەر دەتگوت بە زمانێکی هاوبەش نووسراون، نەک بە دیالێکتی ناوچەیەک.\nهەرچەندە ناوبەناو جنێوی دەدا، بەڵام شاعیری جنێو نەبوو، وەک ناحەزانی دەیانگوت، بەڵکوو شاعیری ئەڤین بوو، شاعیرێکی سۆفی بوو، غەریبی و هەژاری ئەویان بەرەو سۆفیگەری بردبوو، هەر بۆیە لە شیعریدا کە شمشێری دەستی هەژاران بوو، چیرۆکی ناو قورئانی وەگەڕ دەخست، چەمک و دەربڕینی سۆفییانەی بەکار دەهێنا و خەونی بە دونیایەکی پاکژەوە دەبینی. لە کاتێکدا دەسەڵاتداری ستەمکار، سڵ لە هیچ بەدئاکارییەک ناکاتەوە، ئایا ئەوە ئەرکی شاعیرە، لە ڕەوشێکی وادا، هانا بۆ وشەی ناسک و نیان ببات؟ کە مووزەففەر نەوواب هەجووی فەرمانڕەوایانی عەرەبی دەکرد، جەماوەرێکی بەرین، ئەو شیعرانەی ئەویان لەسەر پەڕەی دڵیان دەنووسییەوە، ئاخر ئەوەی ئەو شاعیرە بوێرە، بە زمانێکی پوخت و پاراو بە دەسەڵاتدارانی دەگوت، قسەی دڵی خەڵک بوو.\nلە موزەففەر نەووابدا کە لە وەچەی ئیمام موسای کازم بوو، مارکسیزم، ناسیۆنالیزم و سۆفیگەری کۆ بووبوونەوە، لە مەنفاوە کە خەریکی ڕێکخستنی غەریبییەکانی بوو، ئەوەی لە یاد نەدەچوو کە لە کوودەتاکەی ٨ی شوباتی ١٩٦٣دا کە قەلاچۆکردنی شیوعییەکانی بە دوادا هات، یەک گەڕەکی سوننەنشین لە دژی بەعسییە کوودەتاچییەکان ڕانەپەڕی، ئاخر ئەو سەروەختە و پێشتر و دواتریش، سوننەی دەسەڵاتدار ستەمی لە شیعەی بێدەسەڵات دەکرد. باپیرانی لە دەست ستەمی عەبباسییەکان بۆ هیندستان هەڵاتبوون، لەوێ ئینگلیزی داگیرکار لێیان نەگەڕابوو، بۆیە لە ناچارییەوە بۆ عێراقی عوسمانی گەڕابوونەوە.\nموزەففەر نەوواب لە کۆڕەکانیدا وەک شاعیرێکی کاریزماتیک دەیتوانی جەماوەر بخاتە بن ڕکێفی خۆیەوە و وەک دەخوازێت هەستیان ببزوێنێت، ئاخر وێرای ئەوەی لە شیعر خوێندنەوەدا بەهرەدار بوو، وەک شانۆکارێکی لێزانیش لەسەر شانۆ دەبینرا و دەنگیشی بۆ گوتنی ستران گونجاوبوو. ئەوانەی ئامادەی کۆڕەکانی دەبوون، بریتیبوون لە خەڵکانی چەپ، بە پیر و گەنجەوە، خوێندکارانی زانکۆ و ئەدیبان کە دەیتوانی هەموویان پێکەوە بهەژێنێت و هەموویان پێکەوە لە هاڕەی چەپڵە بدەن بۆی، یان پێکەوە لەگەڵیدا جارێک بگرین و کەڕەتێک قاقا پێبکەنن. هەمیشە ئەو شیعرانەی کە هەجووی دەسەڵاتدارانی عەرەبی پێ دەکردن، زۆرترین جەماوەریان هەبوو.\nبێجگە لە شیعری داشۆرینی سیاسی و هی بەرەنگاربوونەوە، شیعری ئێرۆتیکا و هی وایشی دەنووسی کە زیاتر لە خوێندنەوەیەکیان هەڵدەگرت و بەسەر زیاتر لە لێکدانەوەیەکدا کراوە بوون. هونەرمەندانە مامەلەی لەگەڵ وشەدا دەکرد و وێنەی شیعری هێندە جوانی دادەهێنا، خوێنەری تووشی سەرسووڕمان دەکرد. لە شیعریدا هەم خەمێکی قووڵ هەیە و هەم نوستالژیایەکی کوشندە بۆ عێراق. ئەگەر ئەوە ڕاست بێت، ئینسان خۆی نەخۆشییەکانی هەڵدەبژێرێت، ئەوا موزەففەر نەوواب بە هۆشیارییەوە ئالزەهایمەری هەڵبژاردووە، تا واقیعی تاڵ و ترسناک و پڕ لە مۆتەکەی لە بیر بچێتەوە.\nئەم باسە بە چەند کۆپلەیەک لە (پاکانە)ی موزەففەر نەوواب دوایی پێ دەهێنم کە گەورەشاعیری شەهید دڵشاد مەریوانی (١٩٤٧ – ١٩٨٩) تەواوی شیعرەکەی هونەرمەندانە کردووە بە کوردی و سترانبێژی نەمر حەمە جەزایش (١٩٤٩ – ٢٠١٠) بە دەنگە گەرم و بەسۆزەکەی چڕیویەتی.\n(سپێنەی ئەو دوو چاوانەت\nشیری مەمکی داماویمە،\nحیزب لانکەی منداڵێکە\nکە بێ لانکە\nحیزب باوکی منداڵێکە\nکە بێ باوکە.\nشیرم به تووتک حه‌ڵاڵ بێ\nنه‌ک به‌و کوڕه‌ی\nکه پاکانه‌ی له خه‌یاڵ بێ.\nڕۆڵه ئه‌وی پاکانه پڕ ده‌کاته‌وه،\nدووباره کۆست ده‌خاته‌وه\nله‌نوێ شه‌هید ده‌کاته‌وه.\nمن حەز دەکەم\nڕووم ڕەش کەیت و\nناوی پاکانە نەهێنی.\nئێمە پیاوێکمان بۆ چییە\nپیاوەتیی پێشێلکراوی جەریدەیە!\nبه خوێنم گۆشم کردبێ.)\n(١) شوقی بزیع، ما یبطل من عرض الساحر ١١/٣/٢٠١٦ السفیر، بیروت.\n(٢) محمد مظلوم، مظفر النواب سوریالی بالعامیة و شعبي بالفصحی ١١/٣/٢٠١٦ السفیر، بیروت.\n(٣) طلال سلیمان، ربابة الحزن ١١/٣/٢٠١٦ السفیر، بیروت.\n(٤) عباس بیضون، شاعر الوتریات ١١/٣/٢٠١٦ السفیر، بیروت.\n(٥) لٶي ماجد سلیمان، الغربة الأبدیة ١١/٣/٢٠١٦ السفیر، بیروت.\n(٦) دڵشاد مەریوانی، کۆبەرهەم، ل ٣١١ دەزگای ئاراس ٢٠٠٩ هەولێر.\n(*) هاوینی ١٩٨٣ کە لە گوندی خەتێ، چاوم بە مام جەلال کەوت، دەمانچەکەی قەدی خۆی پێشکەش کردم، زۆر سوپاسم کرد و بە گونجاوم نەزانی لێی وەربگرم.\n(**) لە جڤاکی بابسالاردا کە سووک سەرنجی مێ دەدرێت، جنێوی پیس ئەوەیە بە دایکی، بە ژنی یان بە کچی نەیار دەگوترێت کە هەقبوو موزەففەر نەووابی شیوعی و ئینساندۆست ئەو نەریتەی پێڕەو نەکردبا.


مه‌سيحيه‌يل له‌ناونى داعش موسڵ و به‌غدا\nشه‌فه‌ق نيوز/ جه‌شنه‌يل له‌داڵگبوين و سه‌رساڵ له‌بان مه‌سيحيه‌يل وه سه‌ڵامه‌ت نه‌گوزه‌ريه، له‌وانه‌يش له‌بان كووچبه‌ره‌يليان، ك بڕيگ له ياساده‌رچگ له ناوچه‌ى ئه‌لغه‌دير له به‌غداد ئه‌لجديده سێ كه‌س له‌ليان كوشتن و يه‌كيگيش زه‌خمدار كرن له‌وه‌ختيگ ك ته‌قه له‌ليان كردن له‌ناو دوكانه‌يل خوه‌يان وه‌بى نواگيرى ئايينى و ئه‌خلاقى.\nئه‌و مه‌سيحيه‌يله ك ئاهه‌نگسازى كردن له به‌غداو به‌رته‌ڵه‌و هه‌رێم كوردستان، په‌كه‌ر و ترسياگ بوين له‌وه‌گ رووژگار چه ئه‌رايان هه‌ڵگرتگه‌و كاميان ئه‌كه‌فێده وه‌ر فيشه‌ك داعشيه‌يل، جى داخ و ژانه ئه‌وانه‌گ كوشيان له كووچبه‌ره‌يل موسڵن و له‌تاو داعشيه‌يل واين و كه‌فتنه وه‌ر گوله‌ى داعشيه‌يل به‌غدا، ك له‌يوا دياره هويچ په‌نايگ تر نه‌ياشتنه.\nئه‌و قسه‌يله ك وتريان له چوارچيوه‌ى ئه‌و ئاهه‌نگسازيه دڵ ئه‌كاده خوين و مايه‌ى ناڕه‌حه‌تيه له وه‌رانوه‌ر ئه‌و بكوشه‌يله، مه‌سيحيه‌يليش له زووان پياوه‌يل ئايينييان ئه‌پرسن ئيمه چه كرديمنه تا خوينمان بڕشيه‌ێد و ماڵ و موڵكه‌يلمان تاڵان و زه‌فت بكريه‌ێد و بسزيه‌ێد، كاره‌ساته‌گه ئه‌وه‌سه ئه‌وانه‌گ ئى كاره‌يله ئه‌نجام ئه‌يه‌ن هاوساى كويچه‌يى و جاده‌و پاريزگاو وڵاته‌گه‌ن، وه‌تايبه‌ت ئه‌وانه‌گ ئى كاره‌يل ناوه‌جيه ئه‌كه‌ن جوور ئيمه له ئه‌هل كتاون، ئايا يه‌هوودى و مه‌سيحى و ئسلام له كويه‌نترين ئايينه‌يليگ نين له عراق.\nوه‌ل ئه‌وه‌يشا ئه‌گه‌ر ته‌ماشاى حاڵه‌ت وه‌خشين و لێبورده‌يى و كاره‌يل تون وتيژى بكه‌يم، دوينيم ئه‌وان هه‌ر جووره چه‌كدارييگ له‌ده‌يشت چوارچيوه‌ى ده‌وڵه‌ت ره‌ته‌و ئه‌كه‌ن و رينمايى رووڵه‌يليان ئه‌كه‌ن ئنتما ئه‌را هيزه‌يل چه‌كدار نيشتمانى وه‌گشت جووره‌يلى بياشتوون، چونيكه له غه‌يره ده‌وڵه‌ت ياسايى و هاووڵاتيبوين بترازيه‌ێد هويچ رييگ تر نه‌يرن ئه‌را مقه‌يه‌تيكردنيان له زوڵم و غه‌دركاره‌يل و ته‌كفيريه‌يل و مه‌ندنه‌وه‌يان له نيشتمانيگ ئه‌زيز له دڵه‌يليان.\nوه گووره‌ى ئه‌وه‌و په‌يڕه‌وه‌يل تر بنه‌ڕه‌تى ئه‌را بنيات ده‌وڵه‌ت يه‌كسانى و دادگه‌رى، داوا له هيزه‌يل سياسى ئه‌كه‌ن وه‌تايبه‌ت ئه‌و هيزه‌يله ك ده‌سگرتنه‌سه جڵه‌و ده‌سڵات وه‌ل ئه‌و هه‌مگه ئاژاوه‌و سه‌ره‌وه‌رى بته‌وتره ك شيوه‌يگ له ته‌سويه‌ت بويننه‌و ئه‌رايان، وه‌لێ هيمان شه‌مه‌نده‌فه‌رى وسياگه.\nكه‌مينه‌يل له‌ى وڵاته تويش جووره‌ها مه‌ترسى ئه‌يه‌ن، جوور كوشتن و كووچ وه‌پيكردن و دزى ماڵ و موڵك و سووكايه‌تى و له‌گشت ئه‌وانه‌يش خراوتر نه‌وين ده‌رفه‌ت كاره‌و ته‌نانه‌ت ئه‌و كه‌سه‌يليشه ك تواناى ديرن له‌لى بيبه‌شن، وه‌ل ئه‌وه‌يشا دويا برياريگيش له ياساى ئيرادات ده‌وڵه‌ت ئه‌وه بوى ك بازرگانى وه مه‌ى و شه‌راو قه‌يه‌غه كريا.\nوه‌ڕاسى كه‌مينه‌يل تويش روى وه‌ڕوى بوينه‌وه هاتنه له‌ڕوى وجووديان له‌بان خاك نيشتمان، ئه‌ويش وه‌گووره‌ى ئه‌و ريڕه‌وه ك وه يه‌واشى په‌يڕه‌و ئه‌كريه‌ێد له‌لايه‌ن هيزه‌يل تونڕه‌و ئايينى ك خوازيار نيه فريه‌يى له عراق وجوود داشتوود، ك يه‌يش له‌وه‌ختيگ بايه‌سه هووكار بته‌وكردن يه‌كگرتگى كۆمه‌ڵگايى و نيشتمانى بوون له‌ى وڵاته ك له‌بان بنه‌ماى هاووڵاتيبوين و يه‌كسانى له‌وه‌رده‌م ياسا بنيات نريا.\nحكومه‌ت وه‌رپرسه له‌بان مقه‌يه‌تيكردن له كه‌مينه‌يل له هه‌ر شوونيگ، ك بايه‌سه روى وه‌ڕوى ئه‌و تاوانكاره‌يله بدێ ك دژ مه‌سيحيه‌يل و ئێزيديه‌يل و باقى پيكهاته‌يل تر ملله‌ته‌گه‌مان ره‌فتار ئه‌كه‌ن.\nمه‌ردمان فاميده له رووڵه‌يل ملله‌ته‌گه‌مان ته‌ماشاى سه‌قامگيرى و ئاسايش و قه‌ور داعش و كار و خوه‌شگوزه‌رى وه خێر و به‌ير وڵاته‌گه‌و زيايكردن خوه‌شيه‌يليان ئه‌كه‌ن وه‌بى جياوازى ره‌گه‌زى و ئايينى و شيوازه‌يل تر.\nهويچ كه‌سيگ له‌ى وه‌رپرسيارێتيه جيا نيه له‌وه‌ختيگ ك دوينێد لايه‌نيگ تون وتيژى ئه‌يه‌رێده كار دژ هاووڵاتيه‌يل يا ئاگاداره له كرده‌وه‌يليان و خه‌وه‌ر له‌بانيان نايه‌ێد و هه‌وڵ نايه‌ێد پيشكه‌ش بكريه‌نه دادگا ئه‌را ئه‌وه‌گ سزاى دادگه‌رانه‌ى خوه‌يان وه‌ربگرن.\nدى نازانم نوێنه‌ره‌يل ئه‌نجومه‌نه‌گه‌مان چه ئويشن له‌وه‌ختيگ ك دوينن هاوكاريگيان له مه‌سيحيه‌يل چه‌و ئه‌سرينه ئه‌را رووڵه‌يل نه‌ته‌وه‌گه‌ى داعشيه‌يل به‌غدا و كه‌سه‌يل تر ده‌سدريژى ئه‌كه‌ن بان سه‌روه‌رى وڵاته‌گه‌و ئه‌نجومه‌نه‌گه‌ى.


نەورۆز - ویکیپیدیا، ئینسایکڵۆپیدیای ئازاد\n(ڕەوانەکراوە لە جەژنی نەورۆزەوە)\nجەژنی نەورۆز لە ئەستەنبوڵ، ساڵی ٢٠٠٦\nنەورۆز داب و نەریتێکی زۆر کۆن و دێرینە کە لە لایەن کورد و فارس و تورک نەتەوەی دیکەوە، بە شێوەی جۆربەجۆر پەیڕەو دەکرێت. ڕەگ و ڕیشەی دەگەڕێتەوە بۆ کەونارایەکی پێش لە مێژوو. ھەندێ پێیان وایە زاڵبوونی کاوە بە سەر زوحاک سەرچاوەی نەورۆزە، بەڵام نەورۆز زۆر لە ئەفسانەی زوحاکیش کۆنترە. شارەزایانی نەورۆز، بڕوایان وایە جەمشێد کە یەکێک لە پاشاکانی پێشدادییەکان بووە، نەورۆزی داھێناوە. ژیانی ئەو پاشایانە لە ئەفسانە بەدەر نییە و بە سەرھاتەکانیان زۆر خەیاڵین و سەردەمەکەشیان پێش لە چاخی مێژووە. کەوا بێت بنەمای نەورۆز دەگەڕێتەوە بۆ چاخە دێرینەکان.\nکەوناراییەکان پێیان وا بووە کە لە مانگی نەورۆزدا «گیانە پاکەکان» سەردانی کەس و کارەکانیان لەسەر زەوی دەکەنەوە و ئاگر ھەڵدەکەن و «خوانی حەوت سین» دەچنن و بەدەوریدا دادەنیشن. بۆیە چەند ڕۆژێک پێش لە ھاتنی نەورۆز، خەڵک دەست دەکەن بە تەکاندنی کەلوپەل و ناو ماڵیان و جلی نوێ لەبەر دەکەن و بە ئاگر ھەڵکردنەوە دەچنە پێشوازی نەورۆز. دیارە نەورۆز لە ناوچە جۆربەجۆرەکاندا بە شێوەی جیاواز ئەنجام دەدرێت و داب و نەریتەکانی نەورۆز لای گەلانی ناوچەکەش جیاوازیی ھەیە.\nجەژنی نەورۆز پێشینەیەکی دوورودرێژی ھەیە و کۆنترین جەژنی مرۆڤە لە سەر زەوی. بە پێی ئەو لێکۆڵینەوانەی لەو بوارەدا کراون، کۆنترین مرۆڤەکانی سەر گۆی زەوی، ئەو کاتەی کە لە ئەشکەوتەکاندا ژیاون، رۆژی یەکەمی بەھاریان کردووە بە جەژن.\nئاگر ھێمای نەورۆزە لەلای کوردەکان\n((دکتور مەولوود ئیبراھیم حەسەن)) لە وتارێکی تێر و تەسەلدا بە وردی چووەتە سەر بنج و بناوانی مێژووەوە و بەڵگە دێنێتەوە لەسەر ئەوەی\nکە ئەو جەژنە ھەمان جەژنی (تەمووز و عەشتار) ە، کە سۆمەرییەکان پێش ئەوەی لە ئەشکەوتەکانی کوردستان بێنە دەر و بەرەو خوارووی\nوڵاتی عێراقی ئێستا داگەڕێن، ئەو جەژنەیان بەڕێوە بردووە.ئاگر سومبوڵی نەورۆزە لای کوردان نەورۆز تێکەڵ بووە بە کۆمەڵێک ئەفسانەی سەیر و سەمەرە. لە ئێرانی کۆندا لە یەکەم رۆژی بەھاردا واتە رۆژی نەورۆز، پاشای وڵات دەرگای خستووەتە سەر پشت بۆ دیدار لەگەڵ خەڵکی وڵاتەکەیدا و رۆژەکانی تەرخان کردووە بۆ چاو پێکەوتنی ھەموو چین و توێژەکانی کۆمەڵگا. ھەر لەو رۆژەشدا خەڵات و دیاری پێشکەش بە دەست و پێوەندەکانی کردووە و دیارییشی لێیان وەرگرتووە. ھۆنەری فارس، فیردەوسی دانەری پەرتووکی شانامە، بنەچەی نەورۆز دەباتەوە سەر کۆنە ئەفسانەیەکی بێ بنەما، واتە ئەفسانەی کاوە و زوحاک. ئەوەی فیردەوسی باسی دەکات ھیچ بنەمایەکی مێژوویی نییە. دیارە زوحاک یان (ئاستیاگ) ھەبووە و دوایین پاشای مادەکان بووە. بەڵام نەوەک ئەو جۆرەی کە فیردەوسی باسی دەکات. ئاخر فیردەوسی وەکوو کابرایەکی خوێنخۆری مار لەشانی زاڵم باسی دەکات کە دەبوو ھەموو رۆژێ مێشکی دوو گەنجی دەرخوارد بدەن. ھەر بۆیە کاوەی ئاسنگەر لێی یاخی دەبێت و شۆڕشێکی لە دژی بەرپا دەکات و تەخت و بەختی لێ وەردەگێڕێ. لە حاڵێکدا ھەر لەو وتارە بەڵگەمەندەی د. مەولوود ئیبراھیم حەسەندا ھاتووە، کە ئاستیاگ دوایین پاشای مادەکان، نەک زاڵم و شێت نەبووە بەڵکو پیاوێکی تا بڵێی ڕووخۆش بووە. بەڵام مێژووی پەیوەندیدار بەو کابرایە تەواو پێچەوانە و شێوێندراوە. بە ڕای من، سەرکەوتنی ھەخامنشییەکان، بەسەر دەوڵەتی ماددا و کۆتاییھاتنی تەمەنی یەکەمین دەسەڵاتی کوردی و سەرکەوتنی تیرەیەکی فارس و دامەزراندنی دەوڵەت لە لایەن ئەوانەوە، بووەتە ھۆی ئەوەی کە لە کۆنەستی فارسەکان بە گشتی و لە نەستی کەسێکی وەک فیردەوسیدا بە تایبەتی، ئەفسانەیەکی لەو جۆرە بیچم بگرێت (وێنا بکرێت) و ڕوخساری ئەو دوژمنەی پێ ناشیرین و بکرێت. دەڵێن: رۆژێک منداڵێک لە باوکی دەپرسێ: باوکە ڕوخساری شەیتان لەو وێنەیەدا بۆچی ئەوەندە ناشیرین و دزێوە؟ باوکەکەی دەڵێ: چونکە ئەو وێنە بە دەستی دۆستەکانی شەیتان نەکێشراوە. ئەوەی ڕاستی بێت مێژووی کوردیش ھەتا ئێستا خۆی نەینووسیوەتەوە، بۆیە جگە لە لایەنی کەم و کووڕی شتێکی ئەوتۆمان لە مێژووی کۆن لەبەردەست دا نییە کە مۆرکی خۆمانی پێوە بێت. تەنانەت ئەو بۆنە پیرۆز و جێگە شانازییانەش کە ھەمانبوون، بە جۆرێک مۆرکە کوردییەکەیان لێ سڕیونەتەوە و بە ناو نەتەوە و گەلانی باڵادەستەوە کراون، بۆ ئەوەی ئێمە شتێکمان نەبێت کە وەک پاڵپشت و بەڵگەی مێژوویی پاڵی پێوە بدەین. ئێستا کە بە پێی بەڵگە مێژووییەکانیش دەرکەوتووە کە نەورۆز جەژنێکی تەواو کوردییە و لە کوردستانەوە بە وڵاتان و ناوچەکانی دیکەی دەورووبەرماندا بڵاو بووەتەوە، ھێشتا وەک پێویست دەڵێی لە ڕوومان ھەڵنایەت ڕاشکاوانە بڵێین ئەو جەژنە جەژنێکی ڕەسەن کوردییە. ئێستاش لە کۆنەستی (ھزری) ئێمەدا ئەو ڕۆژە ڕۆژی سەرکەوتنی (کاوەی ئاسنگەر) ە بە سەر زوحاکی مار لەشاندا. لە حاڵێکدا ئەوە ھیچ بنەمایەکی مێژوویی نییە ئەفسانەیەکی سازکراوە. ئەگەر واشی دانێین کاوەیەک بووبێت و تەخت و بەختی زوحاکی ’ماد’ی وەرگێڕابێت، ئەوا کورد چۆن شانازی دەکات بە کەسێکەوە کە کۆتایی بە یەکەمین دەسەڵاتی کورد ھێناوە و دواتریش گەڕاوە بە قسەی فیردەوسی بە شاخ و کێواندا و لەوێ ’فەرەیدوون’ی دۆزیوەتەوە و کردوویەتی بە پاشا. فەرەیدوونیش کورد نەبووە. ئەگەر وای دانێین کاوەیەکیش لە گۆڕێدا بووبێت (ھەبوو بێت) و کورد بووبێت، ئەوا کاوە خۆفرۆشێکی خەیانەتکار بووە و مێژووش پڕە لەو جۆرە کەسانە کە بەداخەوە شانسیان گرتوویەتی و دواتر بە پێچەوانەوە ناویان بە چاکە رۆیشتووە.\nنوێ ڕۆژ یان نەورۆز لە کوردەوارییەکەی خۆیاندا لە کەس شاراوە نییە کە کورد ھەر لە بنەچەکدا (بنێڕا)، گەلێکی ئاژەڵدار بووە و بە دەم ئاژەڵداریشەوە کشتوکاڵیشی کردووە. کەوابوو گەڕیانی وەرزەکانی و گۆڕانە وەرزییەکان، لە ژیانی ئەو گەلەدا گرینگی تایبەت بە خۆی ھەبووە. بە تایبەتی کوردستان نیشتمانێکی کوێستانییە و وەرزی زستان لە کۆندا تەمەنێکی درێژتر لە ئێستای ھەبووە و ئێستاش پیاوە بەتەمەنەکانی کورد باشیان لەبیرە کە جاری جاران (ساڵی ساڵان) بەفرێکی قورس دەباری و جار ھەبووە ھەتا دوو مانگ لە بەھاریش تێپەڕیوە و بەفر ھەر نەتواوەتەوە و زەوی و ڕێ و بانی بەر نەداوە. لەو حاڵەتەدا کوردی ئاژەڵدار دەکەوێتە تەنگژەی بێ تفاقی و بێ ئازوقەیەیی (ئاوردوویی). بە پێی ھەموو ئەو ھۆکارانە، کە ھەم سرووشتی و ھەمیش ھەرێمییە کورد تەواو بوونی وەرزی تووش و سەرمای (سەرما و سۆڵەی) زستانی کردبێتە جەژن. مامۆستا ھێمن موکریانی جەژنی نەورۆز دەباتەوە سەردەمی ئاژەڵداریی کورد و بە تایبەتی پێی وایە ئەو ڕۆژە ڕۆژی مەڕ زایینە. لەو سۆنگەیەوە کە مەڕداری کورد ڕانە مەڕەکەی لەو ڕۆژەدا دەزێ بۆیە ڕۆژەکەی کردووەتە جەژن. لە مێژووی جەژنە ئێرانییەکاندا جەژنێکیش ھەیە بە ناوی جەژنی مێھرەگان. ئەو جەژنە یەکەم رۆژی پاییز بووە. مەڕدار لەو رۆژەدا بەرانیان لە مێگەل بەرداوە. واتە ئەو ڕۆژە ڕۆژی بەرانگرتنی مەڕ بووە. بۆیە ئەو ڕۆژەش کراوە بە جەژن و بە مێھرەگان ناوی دەرکردووە و مامۆستا ھێمن لەسەر ئەو باوەڕەیە کە ھەر ئەو ناوی جەژنی مێھرەگانە دواتر بووەتە مێھرەجان و بە تایبەتی عەرەبەکان بە زۆربەی جەژن و کۆڕەکانی خۆیان دەڵێن مێھرەجان. بە گشتی مەودای نێوان جەژنی مێھرەجان و جەژنی نەورۆز پێنج مانگە. ’مەڕ بە پێنج مانگ دەزێ. پێشینیان دەڵێن بەرخ پاش سەد ڕۆژ ڕووحی وەبەر دێ و مەترسیی بەرئاویتن کەم دەبێتەوە. جەژنی سەدە کە ئێستاش لە زۆر شوێنی کوردستان دەیکەن و پێی دەڵێن ’بێڵن دانا’، پێوەندیی لەگەڵ ئەم باسە ھەیە. دوو مانگ پایز و سێ مانگ زستان دەکاتە پێنج مانگ و لە شەوی یەکەمی بەھاردا زەوی مەڕ دێ و جەژنی ھەرە گەورەی مەڕدارە. بۆچوونەکەی مامۆستا ھێمن زۆر لە ڕاستییەوە نزیکترە لەو بەناو مێژوونووسانەی کە بە ویستی دەسەڵات مێژوویان بە ئارەزووی خۆیان و ئەربابەکانیان نووسیوەتەوە. پاش رووخانی ئیمپراتۆریەتی میدییەکان، ئەوانەی دێن و سەربردە و مێژوو دەنووسنەوە، دەبێ بەو شێوەیە بینووسنەوە کە دەسەڵات دەفەرموێ. کەوابوو ئەگەر ڕوخسارێکی سامناک لە دوایین پاشای میدییەکان واتە ئاستیاگ پیشان بدەن، شتێکی سەیر نییە. ئەگەر زۆر زۆر دووریش نەگەڕێینەوە و وردبینانە لە مێژووی ھاوچەرخی خۆمان بڕوانین و لێی وردبینەوە، دەبینین ئێستاش دەسەڵاتە دیکتاتۆرەکان، چۆن لە ھەموو ڕێگەیەکەوە ھەوڵ دەدەن ڕوخساری راستەقینەی ئازادیخوازان بخەنە بن پەردەی سەدان ناو ناتۆرەی دزێوەوە. دوور نەڕۆین ئەگەر بۆ مانای وشەی پێشمەرگە بگەڕێینەوە نێو قامووسی بەعسییەکان، پێتانوایە چ پێناسەیەک لە پێشمەرگە کرابێت؟ ئەوە لە سەردەمێکدایە کە ئێمەش ئەگەر ھاوسەنگی ئەوانیش دەستمان بە قەڵەم ودامودەزگای ڕاگەیاندن نەگەیشتبێ بۆ وەڵامدانەوەیان، لانیکەم دەرفەتی ئەوەمان ھەبووە، لە ھەندێ کەناڵەوە حەق بوون و ڕەوا بوونی داواکانمان بۆ خەڵک ڕوون بکەینەوە. جا وەرن سەیری سەردەمێکی کۆنی کۆن بکەن کە کوردی لێقەوماو خاوەنی ھیچ خوێندەوارییەک نەبووە و دەسەڵاتدارەکانی زاڵ بەسەر نیشتیمانەکەیدا چۆن دڵیان ویستوویەتی مێژوویان بۆی نووسیوەتەوە. بۆیە ئەفسانەی کاوە و زوحاک تەنیا فێڵێکە لە مێژووی ئێمە کراوە. لانیکەم ئەگەر تەنیا بە مەبەستی ئەوەش بووبێت کە ھیچ کات لە ڕوومان ھەڵ نەیەت، بە شانازییەوە باسی ئیمپراتۆریەتی میدییەکان بکەین.\nنەورۆز لە کوردەواریدا[دەستکاری]\nوتاری سەرەکی: نەورۆز لە کوردەواریدا\nنەورۆز لە کوردەواریدا جەژنێکی تایبەتە و مێژوویەکی کۆنی ھەیە. لە ھەموو شوێنەکانی کوردەواریدا ئەم جەژنە بەڕێوە دەچێ. یەکێ لە خاڵە ھاوبەشەکان لە نێوان زۆربەی کوردەواریدا ئاگر ڕۆشن کردنی نەورۆزە. یەکەمین نووسەری کورد کە بە کوردی باسی دابونەریتی نەورۆزی کردبێ ئەحمەدی خانی بووە. زۆرێک شاعیرانی تری کوردیش ھۆنراوەیان بۆ نەورۆز داناوە. ئاگر ھێمای نەورۆزە لەلای کوردەکان، ھەموو ساڵێکیش بە ئاگر یادی دەکەنەوە\nوەرگیراو لە «https://ckb.wikipedia.org/w/index.php?title=نەورۆز&oldid=700986»\nڕۆژە نەتەوەییەکانی کوردستان\nدەروازەی كوردستان/وتارە پەیوەندیدارەکان\nئەم پەڕەیە دواجار لە ١٣:١٨ی ١٤ی تەممووزی ٢٠٢٠ نوێ کراوەتەوە.


وتراوە كاری ئاسایی رۆژنامەگەری بریتییە لە پێدان و گواستنەوەی زانیاری بۆ وەرگرەكانی. بەڵام بە تێبینیكردنی ئەوەی دەگوزەرێت، پرۆسەی گواستنەوەی زانیاری بۆ خۆی جۆرێك لەدەستدانی زانیارییە لای وەرگر. رۆژنامەوانی باو، ئاستی لێكدانەوەی وەرگر بۆ رووداوەكان دێنێتە خوارەوە و لە راستیشدا ئەمە سەرەكیترین ئەركی رۆژنامەوانی باوە. تەڵەی راگەیاندن بریتییە لەوەی، كە مرۆڤەكان شاگەشكە بكرێن، دڵخەنی بكرێن بەوەی كە زانیاریان پێدەدرێت و رووداوەكانیان بۆ دەگوێزرێتەوە و لە چاوەڕوانیدا بن تا رووداوەكانیان بۆ بگوێزنەوە، سەرەنجامیش بە پوختی ماجەرای رووداوەكانیان بخرێتە بەردەست.\nدەستەواژەكانی "نەها، بەپەلە، چاوەڕێبن، ..." لەو كۆدانەن كە وەرگر تەواو لامبالات دەكەن و بەتەواوی لە هەناوی رووداوەكە ئەیكەنە دەرەوە. ئەركی ئەم دەستەواژە رۆژنامەوانییە بەدەستهێنانی لامبالاتی وەرگرە بەوەی كە وەرگر بە تەواوی لە مەجارای ئەوەی دەگوزەرێت دوور بخرێتەوە، پێش وەرگرتنی هەر شتێك خۆی لەسەر بەتاڵكردنەوە رابهێنێت. ئەم پرۆسەیە هەمان وەهمی ئەوە لای وەرگر بەرهەمدەهێنێتەوە كە بوونەتە خاوەنی زانیاری.\nزانیاری رۆژنامەوانی، پێگەیەكی بەهێزی ئایدۆلۆژیای دەسەڵاتە. دەوڵەت ئەتوانێت لە رێگای ئەم زانیارییانەوە، لەرێگای دروستكردنی ئەو فیگەر و كەناڵانەی كە زانیارییەكانی لێوە دەگوزرێتەوە، كەسی بەرامبەر وەك "بانگكراوێگ" وەربگرێت و بەردەوام ئاراستە بكرێت.\nمن لێرەدا هەر بە تەنیا مەبەستم لە "درۆ" بوونی داتا و زانیارییەك نییە، واتا مەسەلەكە هەر ئەوە نییە، كە ئەوەی پێماندەگات درۆیە و لە رێگای رۆژنامەوانییەوە وەك راستییەك دەپێچرێتەوە و دەكرێت بە قورگماندا. بەڵكو با گریمانەی ئەوە بكەین، كە ئەوەی دەگوزەرێت لە 100% راستە، هێشتا ئەمە هیچ لەو راستییە ناگۆڕێت، كە خودی ئەم راستبوونە هیچ نییە جیا لە تێڕوانین و جیهانبینییەك كە پێشتر كەسەكانی لەسەر راهێنراوە، كە واتە ئەوەی كە درۆیە خودی داتایەك نییە، بەڵكو كۆی واقیع خۆی وەك درۆیەكی بەڕاستكراو خراوەتە روو، كە بەچاوی ئاسایی ناتوانین هەستی پێبكەین، ئەویش نەك لەبەر ئەوەی كە توانای ئەو پەیپێبردنەمان نییە، بەڵكو لەبەر ئەوەی هەمان واقیعی ئێمە، واقیعێكی هەزاران جار بەرهەمهاتووەی ئەو دۆخەیە.\nهەروا بە رێككەوت نییە كە زۆربەی حیزبەكان، خاوەنی سوپایەكی فراوانی رۆژنامەوان و هەواڵدەر و دەزگای زەبلاح، سەرانسەری و ناوچەیین، هەروا گاڵتە نییە كە بە خشكێیی نەوەیەكی رۆژنامەوان و هەواڵدەر چوونە ناو كەناڵەكانی سیاسەت و دەسەڵاتەوە. لە راستیدا بواری رۆژنامەوانی و ئەو بوارە ئەكادیمانەی كە پەیوەندییان بە رۆژنامەوانی و گەیاندن و جۆرێك شیكردنەوەی هەواڵ و بابەتە سیاسییەكان هەیە، وردە وردە بەرەو ئەوە رۆشتن كە پێگەی یەكێك لە بەهێزترین پێگە ئایدۆلۆژییەكانی دەسەڵاتی ئەمڕۆی كوردستان پێكبهێنن. بواری ئەكادیما لە كوردستان، ئەركی بەرهەمهێنانەوەی ئەم شەبەحە گەورەیەی لە ئەستۆ گرتووە. خوێندن، بۆ كۆمەڵگا بێسود بووە، بەڵام بۆ حیزبەكان كەناڵی بەرهەمهێنانی كادێرەكانیا بوو.\nلە بەرامبەردا ئەركی رۆژنامەوانی رادیكال و بەرەنگار، گواستنەوەی زانیاری نییە، یان بڵێین ئەمە تەنیا ئەركێكی زۆر لاوەكییە، لەوە زیاتر ئەركی ئەو دروستكردنی گومانە لەسەر كۆی ئەو زانیاریانەی دەخرێنە بەردەستمان. بەواتایەكی تر، ئەوەی رۆژنامەوانی دەكاتە فیگەرێكی شۆڕشگێڕ گوماندروستكردنە لەسەر ئەوەی وەك زانیاری بڵاو دەبێتەوە. بە دەربڕینێكی خوازراو ئەركی ئەم رۆژنامەوانییە بەرەنگارە "رشاندنەوەی هەموو ئەوانەیە كە رۆژنامەوانی باو دەرخواردمانی داوە"\nوەك نمونەیەك كە مایەی ئاماژە بێت، كاری ویكلیكسش هەر ئەمە بوو. ویكلیكس زانیارییەكی تایبەت و داتایەكی تایبەتی نەخستە بەردەستمان، بەڵكو ئەو بەتەواوی گومانی خستە سەر ئەوەی دەگوزەرێت و بەتەواوی "گواستنەوەی زانیاری" رۆژنامەوانی، واتا سوپایەكی بەهێز و فراوانی سەرقاڵ بەم بوارەی وەك جۆرێك حیلە و چاوبەست خستەڕوو. بۆیە كاریگەرییەكانی ویكلیكس لەبری ئەوەی پەردەهەڵماڵین بێت لەسەر رووداوەكانی رابردوو، لە راستیدا چاندنی تۆری بێمتمانەیی بوو بە كارەكانی داهاتوو، بە گوتاری باو، واتا تەنیا لە سنووری گواستنەوەی زانیاریدا نەسوڕایەوە، بەڵكو گومانی خستە سەر پەیامەكانی داهاتوویش.


وەفدێكی یەكێتی نیشتمانی كوردستان سەردانی جوڵانەوەی نەوەی نوێ دەكات بۆ بەشداریكردنی جوڵانەوەكە لە یەكلیستی لایەنە كوردییەكان بۆ هەڵبژاردنی ئەنجومەنی پارێزگای كەركوك. نەوەی نوێش دەڵێت؛ بیر لە پێشنیارەكەی یەكێتی دەكەنەوە.\nئاوێنە: ئه‌مڕۆ یه‌كشه‌ممه 15ی ئه‌یلولی 2019، بۆ به‌شداریكردنی لە یه‌كلیستی له هه‌ڵبژاردنی ئه‌نجومه‌نی پارێزگاكان له كه‌ركوك، به‌رپرسی ده‌زگای هه‌ڵبژاردنی یه‌كێتی سه‌ردانی جوڵانه‌وه‌ی نه‌وه‌ی نوێی له شاری سلێمانی كرد.\nدوای کۆبونەوەکە هیمداد شاهین، بەرپرسى دیسکى عێراق لە نەوەى نوێ بە رۆژنامەنوسانی رایگەیاند"دیارە بۆچونی ئێمە لەوبارەیەوە ئاشكرایە، بە لیستێكی سەربەخۆ بەشداری هەڵبژاردنی ئەنجومەنی پارێزگای كەركوك بكەین."\nلەگەڵ ئەوەش ئەو بەرپرسەی نەوەی نوێ رایگەیاند كە تاوتوێی پێشنیارەكانی یەكێتی دەكەن و وەڵامیان دەدەنەوە.\nسەردانەكەی ئەمڕۆی وەفدی یەكێتی بۆ لای نەوەی نوێ، بە یەكەم سەردانی رەسمی دادەنرێت لەدوای دروستبونی جوڵانەوەی نەوەی نوێوە لەسەرەتای ساڵی رابردوەوە.


پەرتەوازەیی کورد زیان بە میللەت دەگەیەنێت\nله دوای هه‌ڵبژاردنی 12ی ئایاره‌وه بۆئه نجومه‌نی نوێنه‌رانی عیراق لایه‌نه‌كان سه‌رگه‌رمی كۆبونه‌وه‌و به‌ستنی هاوپه‌یمانین بۆپێكهێنانی حكومه‌تی نوێی عیراق،كه‌ده‌بێت به‌لانی كه‌م سێ بۆچوار كوتله هاوپه‌یمانی ببه‌ستن بۆپێكهێنانی حكومه‌تی نوێ چونكه هیچ كوتله‌یه‌ك ده‌نگی پێویستی نه‌هێناوه.\nله‌لایه‌كی تریشه‌وه لایه‌نه‌كانی هه‌رێمی كوردستان تائیستاش سه‌رقاڵی تانه‌دانن له ده‌ره‌نجامی هه‌ڵبژاردنه‌كه كه ئه‌وه‌ش زیانی گه‌وره به پرسی كورد میلله‌ت ده‌گه‌یه‌نێت،هه‌ربۆیه زۆرینه‌ی ده‌نگه‌كان و له نێوهه‌موانیشدا یه كێتی نیشتمانی كوردستان داوای یه‌ك ده‌نگی و یه‌ك ڕیزی كورد ده‌كات بۆچونه به‌غدا.\nله‌م ڕاپۆرته‌ی ئاڕاسته‌دا بۆمان ده‌رده‌كه‌وێت كه په‌رته‌وازیی كورد زیانێكی گه‌وره له میلله‌ت و پرسه چاره‌نوسسازه‌كان ده‌دات.\nبه‌رپرسی ده‌زگای زانیاری و دژه‌تیرۆر(لاھور شێخ جەنگی) ده‌ڵێت: کورد لەبەردەم شەڕێکی قورسدایە لە بەغداد و پەرتەوازەیی کورد زیان بە میللەت دەگەیەنێت و پێویستە بە یەک دەنگ و یەک رەنگه‌وه بەرەو به‌غدا بڕۆین،چونكه شه‌ڕی ئه‌مجاره له‌به‌غدا زۆر سه‌خته.\nنابێت تەنھا یەکێتی و پارتی بچنە بەغداد\nلاهو شێخ چه‌نگی سەبارەت بە پێکھێنانی حکومەتی نوێی عێراقیش وتی: نابێت تەنھا یەکێتی و پارتی بچنە بەغدادبەڵکو دەبێت لایەنەکانی تریش بەشدار بن، چونکە کورد لەبەردەم شەڕێکی قورسدایە لە بەغداد و پەرتەوازەیی کورد زیان بە میللەت دەگەیەنێت.\nگفتوگۆ دەکەین بۆ ئەوەی بە پڕۆژە و وه‌فدی ھاوبەشەوە بچنەوە بەغداد\nمەلا بەختیار سەرۆکی وەفدەی یه‌كێتی و لێپرسراوی ده‌سته‌ی كارگێڕی یه‌كێتی رایگەیاند: لەگەڵ لایەنەکانی ھەرێم گفتوگۆ دەکەین بۆ ئەوەی بە پڕۆژە و وه‌فدی ھاوبەشەوە بچنەوە بەغداد،وه بە وردی گوێیان لە لایەنە عێراقییەکان گرتووە و پێویستە ھەموو لایەنەکان پڕۆژەیەکی ھاوبەشیان ھەبێت، ھاوکات پڕۆژەی یەکێتیش بۆ بەغداد لەگەڵ لایەنەکان تاووتوێ دەکەن.\nئەوەی گرنگە، (تا)ی ھەڵبژاردن ھەموولایەک بەربدات\nسه‌رتیپ جه‌هه‌ری ڕۆژنامه‌نوسیش ده‌ڵێت:ھەرچۆنێک بێت ئێستا قۆناغی دوای ھەڵبژاردنە، ئەوەی گرنگە، (تا)ی ھەڵبژاردن ھەموولایەک بەربدات و خێرا لەگەڵ یەکتر دانیشن، بۆ گفتوگۆکردن لەبارەی چۆنییەتی بەشداریکردن لە حوکمرانیی بەغداو پرسە چارەسەرنەکراوەکانی نێوان ھەرێم و بەغدا، بۆ وەرگرتنی بەرکەوتە و (ئیستحقاقات)ی کورد لەبەغدا.\nپێویستە کاربۆپێکھێنانی تیمی کوردستان بۆگفتوگۆکردن لەگەڵ بەغدا بکرێت\nئه‌و ڕۆژنامه‌نوسه ده‌شڵێت:پێویستە لەئێستاوە کار بۆ پێکھێنانی تیمی کوردستان بۆ گفتوگۆکردن لەگەڵ بەغدا بکرێت، بنەمای کارکردنی ئەو تیمە، بریتی بێت لە بەشداریکردنی ھەموو لایەنەکانی کوردستان لەھەر بڕیارێک کە پەیوەندی بەخەڵکی کوردستانەوە ھەیە، واتە پێویستە لایەنەکانی کوردستان لەسەر بنەمای تەوافوقی سیاسی و داڕشتنی بنەمایەک بۆ دابەشکردنی بەرکەوتەی ھەر لایەک وەک یەک تیم کاربکەن، رێگریش بکرێت لەھەژمونی ھەر لایەنێکی سیاسی، بیەوێت دەست بەسەر بڕیارو چارەنوسی خەڵکی کوردستاندا بگرێت.\nسه‌رتیپ جه‌وهه‌رده‌شڵێت:گرنگتر لەوە ھیچ لایەک بیر لەوە نەکاتەوە بەتەنیا بچێتە گفتوگۆی پێکھێنانی حکومەت لەبەغدا، بەڵێ گرژی و ئاڵۆزیی لەنێوان بەشێک لە لایەنە سیاسییەکانی کوردستاندا ھەیە، یان ھێشتا کاریگەرییەکانی شکستی ریفراندۆم ھەستی پێدەکرێت، بەڵام نابێت ئەوە کاربکاتە سەر پرسی کارکردنی دەستەجەمعی لایەنەکانی کوردستان بۆ دانیشتن لەگەڵ بەغدا.\nھیچ لایەنێک بەتەنیا نوێنەرایەتی خەڵکی کوردستان ناکات بۆ گفتوگۆکردن لەگەڵ بەغدا\nله درێژه‌ی قسه‌كانیدا سه‌رتپ جه‌هه‌رئاماژه به‌وه‌شده‌كات:دابڕانی ھەر لایەنێک و گفتوگۆکردنی تاکلایەنە لەگەڵ براوەی ھەڵبژاردنی پەرلەمانی عیراق، زیانێکی گەورە بەھەرێمی کوردستان دەگەینێت، لەلایەک ھیچ لایەنێک بەتەنیا نوێنەرایەتی خەڵکی کوردستان ناکات بۆ گفتوگۆکردن لەگەڵ بەغدا، پێویستە ھەموان بەیەکەوە بن، لەلایەکی دیکە ئەو جۆرە دانیشتنە جگە لە ھەوڵدان بۆ بەدەستخستنی دەستکەوتی حزبیی یان شەخسیی، ھیچ شتێکی دیکەی لێ ناخوێندرێتەوە، بۆیە سەرباری گلەیی و گازندەو کەموکوڕیی و رەخنەکان لەیەکتر، بەڵام پێویستە ھەموو لایەنە سیاسییەکانی کوردستان بەیەک تیم و وەفد بکەونە گفتوگۆ لەگەڵ بەغدا، گەر ئەوە نەکرێت یان نەکەن، بەدڵنیاییەوە ھەرێمی کوردستان ئەوەندەی دیکە لاواز دەبێت لەپرسی بڕیاردان و قەبارەی بەشداریکردنی لە حوکمرانیی عیراق.\nپێكهاتنى ئه‌م حكومه‌ته كارێكى سه‌خت و گران ده‌بێت\nچاودێری سیاسی نه‌وزادی موهه‌ندیس ده‌ڵێت: پێكهاتنى ئه‌م حكومه‌ته كارێكى سه‌خت و گران ده‌بێت چونكه هه‌ریه‌كه له‌و لایه‌نانه به‌رژه‌وه‌ندى و به‌رنامه و دیدگاى خۆى هه‌یه بۆ ئاینده و له‌سه‌روو هه‌موانیشه‌وه وڵاتانى ناوچه‌كه و زلهێزه‌كانیش به‌هه‌مان شێوه، بۆیه پێكهێنانى ئه‌م حكومه‌ته پێویستى به كه‌سانێكى شاره‌زا به ئه‌زموون و خاوه‌ن بڕیار و پشوو درێژ هه‌یه و پێویستى به‌دیقه‌ت و كارى وورد هه‌یه،كه به عه‌مه‌لیاتى قه‌یصه‌رى ده‌شوبهێنرێت كه زۆر سه‌خت و هه‌ستیاره و بڕیارى گرنگ و یه‌كلاكه‌ره‌وه‌ى ده‌وێت.\nكورد له‌م نێوه‌نده‌دا نێوماڵێكى په‌رته‌وازه و دوورله‌یه‌كى هه‌یه\nئه‌و چاودێره باس له‌وه‌شده‌كات،كورد له‌م نێوه‌نده‌دا ،نێوماڵێكى په‌رته‌وازه و دوورله‌یه‌كى هه‌یه و ئه‌نجامى هه‌ڵبژاردنه‌كه‌ش هێنده‌ى تر له‌یه‌كترى دوورخستنه‌وه و له ئێستادا كه كورد پێكه‌وه 58-60 كورسى هه‌یه‌و ده‌بێته گه‌وره‌ترین هاوپه‌یمانى له په‌ڕله‌ماندا و زۆر ڕێگه‌شى تێده‌چێت كه ته‌كلیف بكرێت بۆ پێكهێنانى حكومه‌ت گه‌ر یه‌ك و یه‌كگرتووبن وه‌ك گه‌وره‌ترین هاوپه‌یمانى ناو په‌ڕله‌مان،به‌ڵام به‌هۆى ناكۆكى و تۆخكردنه‌وه‌ى به‌رژه‌وه‌ندیه حیزبیه‌كان و جه‌ختكردنه‌وه له‌سه‌ر وه‌ده‌ستهێنانى پۆست و پله و ئیمتیازاته‌كان بیریان له‌لاى مه‌سه‌له نیشتیمانى و نه‌ته‌وایه‌تیه‌كان نه‌ماوه،گه‌ر واشبن ئه‌وا هیچ سه‌نگ و قورساییه‌كیان له عێراقدا نامێنێت و ئاینده‌ى كوردیش ناڕۆشن و بچوكتر ده‌بێته‌وه.له‌و حكومه‌ته‌ى ئاینده‌ى عێراقیشدا جێگه و پێگه‌ى شیاوى خۆى وه‌رناگرێت و ئه‌وكاتیش و لانى كه‌م بۆ 4 ساڵى ئاینده مافه ده‌ستوریه‌كانمان سڕده‌كرێن و بچوك ده‌كرێنه‌وه و هێنده‌ى تریش ناوماڵى كوردپه‌رته‌وازه و شه‌پڕیوتر ده‌بێت،كه ئه‌مه‌ش ته‌نها له قازانجى دوژمنان و داگیركارانى كوردستانه.\nكورد زۆرترین ده‌نگ و كورسی به ده‌ستهێناوه\nجێگه‌ی باسه له هه‌ڵبژاردنی 12ی ئایاردا بۆئه‌نجومه‌نی نوێنه‌رانی عیراق(سائرون/54 كورسى و فه‌تح/49 كورسى و نه‌صر/42 كورسى و ده‌وڵه‌تى قانون/25 كورسى و ڕه‌وتى حیكمه/21 كورسى) یان به ده‌ست هێناوه وكوردیش به په‌رته‌وازه‌یی له براوه‌ی یه‌كه‌می زیاترهێناوه.\n1494 جار خوێندراوه‌ته‌وه\n5/26/2018 12:23:37 PM


باب السواك – به‌شی سیواككردن :: ماڵپه‌ڕی فه‌رمووده\nفەرموودەعه‌قیده - بیروباوەڕی ڕاستڕوونکردنەوەی شەرعیبەهەشت و دۆزەخبیدعە و داهێنراوەکانبابەتی گشتی + وته‌ی زانایان و دانایان پەروەردە و خێزانبابەتی عەرەبیتاوان و حەرامکراوەکاننزا و پاڕانەوەژیاننامه و ڕووداو و بەسەرهاتەکانمانگی ره‌مه‌زانگۆشەی فه‌توا\nباب السواك – به‌شی سیواككردن\n_ عن ابي هريرة – رضي الله عنه – عن النبي – صلى الله عليه وسلم – قال : ( لَوْلا أَنْ أَشُقَّ عَلَى أُمَّتِي لأَمَرْتُهُمْ بِالسِّوَاكِ عِنْدَ كُلِّ صَلاة ) . متفق عليه .\nواته : له ئه‌بو هوره‌یره‌وه - ڕه‌زای خوای لێ بێ – فه‌رمووی : پێغه‌مبه‌ر خوا – صلی الله علیه وسلم – فه‌رمووی : ئه‌گه‌ر گران و ناڕه‌حه‌ت نه‌بوایه له‌سه‌ر ئوممه‌ته‌كه‌م ئه‌وا فه‌رمانم پێ ئه‌كردن به سیواك كردن له‌گه‌ڵ هه‌موو نوێژێكدا .\n_ عن حذيفة بن اليمان – رضي الله عنهما – قال : ( كان رسول الله صلى الله عليه وسلم إذَا قَامَ مِنَ اللَّيْلِ يَشُوصُ فَاهُ بِالسِّوَاكِ ) . متفق عليه .\nواته : له حوذه‌ی كوڕی یه‌مانه‌وه - ڕه‌زای خوایان لێ بێ – فه‌رمووی : پێغه‌مبه‌ری خوا صلی الله علیه وسلم – هه‌میشه سیفه‌تی وابوو كاتێك هه‌ڵده‌ستا بۆ شه‌و نوێژ ده‌می به سیواك پاك ده‌كرده‌وه .\n_ عن عائشة رضي الله عنها قالت : «دَخَلَ عَبْدُ الرَّحْمَنِ بْنُ أَبِي بَكْرٍ الصِّدِّيقِ رضي الله عنهما عَلَى النَّبِيِّ صلی الله علیه وسلم وَأَنَا مُسْنِدَتُهُ إلَى صَدْرِي، وَمَعَ عَبْدِ الرَّحْمَنِ سِوَاكٌ رَطْبٌ يَسْتَنُّ بِهِ, فَأَبَدَّهُ رَسُولُ اللَّهِ صلی الله علیه وسلم َصَرَهُ. فَأَخَذْتُ السِّوَاكَ فَقَضَمْتُهُ، وَطَيَّبْتُهُ، ثُمَّ دَفَعْتُهُ إلَى النَّبِيِّ صلی الله علیه وسلم فَاسْتَنَّ بِهِ, فَمَا رَأَيْتُ رَسُولَ اللَّهِ صلی الله علیه وسلم اسْتَنَّ اسْتِنَانًا قطُّ أَحْسَنَ مِنْهُ، فَمَا عَدَا أَنْ فَرَغَ رَسُولُ اللَّهِ صلی الله علیه وسلم رَفَعَ يَدَهُ ــ أَوْ إصْبَعَهُ ــ ثُمَّ قَالَ: فِي الرَّفِيقِ الأَعْلَى ــ ثَلاثاً ــ ثُمَّ قَضَى. وَكَانَتْ تَقُولُ: مَاتَ بَيْنَ حَاقِنَتِي وَذَاقِنَتِي ) . متفق عليه .\nوَفِي لَفْظٍ ( فَرَأَيْتُهُ يَنْظُرُ إلَيْهِ، وَعَرَفْتُ: أَنَّهُ يُحِبُّ السِّوَاكَ, فَقُلْتُ: آخُذُهُ لَكَ؟ فَأَشَارَ بِرَأْسِهِ: أَنْ نَعَمْ» هَذَا لَفْظُ الْبُخَارِيِّ وَلِمُسْلِمٍ نَحْوُه ) .\nواته : عائیشه - ڕه‌زای خوای لێ بێ – فه‌رمووی : عبدالرحمن ی كوری ئه‌بو به‌كری صدیق – ڕه‌زای خوایان لێ بێ – هاته ژووره‌وه بۆلای پێغه‌مبه‌ر صلی الله علیه وسلم وه پێغه‌مبه‌ری خوا صلی الله علیه وسلم پاڵی دابوه‌وه به سینگی منه‌وه ؛ عبدالرحمن سیواكێكی ته‌ری پێ بوو سیواكی پێ ئه‌كرد پێغه‌مبه‌ری خوا صلی الله علیه وسلم چاوی تێ بڕیبوو سه‌یری سیواكه‌كه‌ی ده‌كرد ؛ سیواكه‌كه‌م له عبدالرحمن وه‌رگرت و نه‌رم كرده‌وه و پاكم كرده‌وه پاشان دام به پێغه‌مبه‌ر صلی الله علیه وسلم سیواكی پێ كرد ؛ نه‌مدیبوو پێغه‌مبه‌ر صلی الله علیه وسلم سیواك بكات سیواكێك له‌وه جوانتر ؛ هه‌ر كه‌سیواكه‌كه‌ی ته‌واو كرد ده‌ستی به‌رز كرده‌وه یاخود په‌نجه‌ی به‌رز كرده‌وه و پاشان سێ جار فه‌رمووی خوایه بمگه‌ینه به پێغه‌مبه‌ران سه‌لامی خوایان لێ بێ له‌گه‌ڵ پیاوچاكان پاشان وه‌فاتی كرد . وه عائیشه ڕه‌زای خوای لێبێ ئه‌یفه‌رموو پێغه‌به‌ری خوا صلی الله علیه وسلم له‌نێوان سینگم و چه‌ناگه‌مدا وه‌فاتی كرد .\nبەش: فەرموودە سەردان: ١١٤\nمافی گشت موسڵمانێکه بۆ سود وه‌رگرتن و بڵاو کردنه‌وه‌ی گشت بابه‌ته‌کانی ماڵپه‌ڕی فه‌رمووده (2012 - 2022)


کوردیپێدیا - 04-10-2018\n📅 04-10-2018 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nلە چالاکییەکانی ئەمڕۆ: 04-10-2018\n- هاوسەرۆکایەتیی کۆنسەی بەڕێوبەریی کەجەکەکەجەکە پیرۆزبایی لە د.بەرهەم ساڵحبەرهەم ساڵح دەکات بەبۆنەی هەڵبژاردنی بە سەرۆک کۆماری عێراق و هیوا دەخوازێت، کە هۆشیاریی سیاسیی بەرهەم ساڵح گەمارۆی ئتنیکی، ئاینی و مەزهەبی لەسەر گەلانی عێراق لاببات و ژیانێکی دیموکرات دروست بکات.\nلە باتمان 7 سەربازی تورک کوژران، چەندینیش برینداربوون!\n- لە کاتی تێپەڕینی ئۆتۆمبێلێکی زرێپۆش بۆ بەشداریکردن لە ئۆپراسیۆنی سوپای تورکیا لە ناوچەی کەرجەوس لە پارێزگای ئێلح (باتمانباتمان) تەقینەوەیەکی بەهێز روویداوە. بەپێی میدیاکانی تورکیا لەو تەقینەوەیەدا 4 سەرباز کوژراون و 5 سەربازی تریش بریندار بوون. سەربازە کوژراو و بریندارەکان بە کۆپتەر لە شوێنی تەقینەوەکە گواستراونەتەوە بۆ نەخۆشخانە. هەندێک سەرچاوە باس لە کوژرانی 7 سەرباز دەکات.\n- دانیشتنێکی دیکەی دادگەیی کردنی پەروین بوڵدانپەروین بوڵدان هاوسەرۆکی گشتیی هەدەپەهەدەپە بە تۆمەتی (ئەندامەتیی ڕێکخراوی تێرۆریستیی چەکداری) لە هەژدەمین دادگەی سزاقورسەکانی ئەنقەرە بەڕێوەچوو. دادوەر نەجاتی کایاکۆزو ئەم داواکارییەی ڕەتکردەوە. سەرۆکی دادگە بڕیاری دا کە هاوسەرۆکی گشتیی هەدەپە بەزۆر بەشداری پێبکرێت لە دانیشتنی دادگەدا و دانیشتنەکەشی دواخست.\n- دانیشتنێکی دیکەی نۆزدەمین دادگەی سزا قورسەکانی ئەنقەرە دەربارەی دۆسیەی سەڵاحەدین دەمیرتاشسەڵاحەدین دەمیرتاش هاوسەرۆکی پێشووتری هەدەپە بەڕێوەچوو. لە دانیشتنەکەی ئەمڕۆدا بڕیار درا کە دەمیرتاش ئازاد نەکرێت و لە زینداندا بمێنێتەوە. بڕیاریشە دانیشتنی داهاتووی دادگە لە 12-14ی کانوونی یەکەمی 2018 بەڕێوەبچێت.\n- فەرهاد ساڵحی بەڕێوەبەری کاناڵی سەلام پاوە و موزەفەر وەلەد بەیگی بەڕێوبەری کەناڵی دەنگی نوریار، بە هۆی ڕووماڵکردنی هەواڵی کوژراونی کۆڵبەری کورد عەزیم ئەحمەدی لەو دوو کاناڵە تێلێگرامییە بووەتە هۆی بانگهێشت کرانیان بۆ ئیدارەی ئیتلاعات.\n- هێزە ئیتلاعاتییەکان هێرشیان کردە سەر ماڵی هاووڵاتییەکی کورد بە ناوی عوسمان زەبرە خەڵکی تاچینئاوای شاری شنۆشنۆ و پاش پشکنینی ماڵەکەی ناوبراویان دەسبەسەر کرد. لە لایەکی دیکەوە، هێزە ئیتلاعاتییەکانی سەر بە ئیدارەی ئیتلاعاتی شاری شنۆ لە ناوچەی دەشتەبێڵ هاووڵاتییەکی کوردیان بە ناوی ڕزگار مەعرووفی تەمەن 26 ساڵ کوڕی ئەحمەد دەسبەسەر و بۆ شوێنێکی نادیار ڕایانگواستووە.\n- نێچیرڤان بارزانینێچیرڤان بارزانی، لە کۆنفرانسێکی رۆژنامەڤانیدا رایگەیاند چوونی ئێمە بۆ بەغدا بۆ ئەوە بوو هەموو هەوڵێک بدەین یەکێتی ریزەکانی کورد بپارێزین. پرسی سەرۆککۆمار ئیستحقاقی گەلی کوردستانە نەک پارتی و یەکێتی، بە بۆچوونی ئێمە دەبوو ئەو پرسە لەناو فراکسیۆنە کوردستانییەکان لە بەغدا یەکلابکرێتەوە، کە پێشتریش ئەوە کرا نەک لایەنی دیکە بەربژێری کورد بۆ ئەو پۆستە دەستنیشانبکەن. نێچیرڤان بارزانی راشیگەیاند ئەو هەنگاوە تاکلایەنەی یەکێتی زۆر جێگەی نیگەرانییە و دەستپێکێکی مەترسیدارە، کە ئەو پۆستە لە دەرەوەی ئیدارەی خەڵکی کوردستان دیاریکراوە. ئەوەی برادەرانی یەکێتی کردیان بۆ داهاتوو مەترسیدارە.\n- رێبوار تاڵەبانیرێبوار تاڵەبانی، سەرۆکی ئەنجومەنی پارێزگای کەرکوککەرکوک بەوەکالەت، عیرفان کەرکوکلی ئەندامی لیستی برایەتی لە ئەنجومەنی پارێزگا سەرپشککرد بۆ راپەڕاندنی کارەکانی سەرۆکایەتی ئەنجومەن.\n- عومەر کالۆعومەر کالۆ، پێشکەشکاری تەلەڤزیۆنی رووداو دوای زیاتر لە مانگێک لە دەستگیرکردنی لەلایەن حکومەتی سووریاوە، ئەمڕۆ ئازادکرا.\n- دیار نەسرەدین جێگری سەرۆکی کۆمسیۆنی باڵای هەڵبژاردن و راپرسی هەرێمی کوردستان ئاشکرایکردەکات کۆمسیۆن تاوتوێی سکاڵای بەشێک لە کارمەندەکانی دەکات کە لەکاتی ئەنجامدانی پرۆسەی هەڵبژاردنی پەرلەمانی کوردستاندا ئازاردراون یان هێرش کراوەتە سەریان.\n- لە ئاسمانی هەڵەبجەهەڵەبجەوە شتێکی هاوشیوەی مووشەک بیندراوە کە بە ئاراستەی سلێمانیسلێمانی هاوێژراوە، لە دوای خۆیەوە دووکەڵی بەجێ هێشتووە.\n- بەرێوبەرایەتی گشتی پۆیسی پارێزگای هەولێرهەولێر، ئاگاداری هاوڵاتیانی شاری هەولێر دەکاتەوە کەوا لە کاتی ئاشکرا کردنی ئەنجامی هەڵبژاردندا، هەر کەسێک تەقەی خۆشی بکات یان چەکی بەدەستەوە بێت ڕێکاری یاسایی توندیان بەرامبەر دەگرنەبەر.\n- بڕیارە ئاراس شێخ جەنگیئاراس شێخ جەنگی وەک گەورە راوێژکاری سەرکۆماری نوێی عێراق د. بەرهەم ساڵح دەستنیشانبکرێت.\n- رەجەب تەیب ئەردۆغانرەجەب تەیب ئەردۆغان سەرۆک کۆماری تورکیا رایگەیاند، هێزەکانیان لە سوریا ناکشێننەوە تا ئەو کاتەی هەڵبژاردن لەو وڵاتە ئەنجامنەدرێت.\n#کەجەکە | #بەرهەم ساڵح | #باتمان | #پەروین بوڵدان | #هەدەپە | #سەڵاحەدین دەمیرتاش | #شنۆ | #نێچیرڤان بارزانی | #رێبوار تاڵەبانی | #کەرکوک | #عومەر کالۆ | #هەڵەبجە | #سلێمانی | #هەولێر | #ئاراس شێخ جەنگی | #رەجەب تەیب ئەردۆغان |\n 📡 ماڵپەڕ | 🏳 کوردیی ناوەڕاست | ماڵپەری رووداو - 04-10-2018\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 04-10-2018\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 04-10-2018\n 📡 ماڵپەڕ | 🏳 کوردیی ناوەڕاست | ماڵپەری باسنیوز - 04-10-2018\n 📡 ماڵپەڕ | 🏳 کوردیی ناوەڕاست | ماڵپەری کوردپا - 05-10-2018\n1. 👁 دابەزینی بەهای تومەن کۆمپانیا ئێرانییەکان رادەکێشێتە هەرێمی کوردستان\n2. 👁 دهۆک: 50 سکالا لسەر چەند بنگەهێن دەنگدانێ هاتینە تۆمارکرن\n3. 👁 سلێمانی: مانگانە دەیان کەس بە جەڵتەی دڵ گیان لەدەستدەدەن\n4. 👁 کۆمیسیۆن ئەنجامی بەرایی هەڵبژاردنی پەرلەمانی کوردستانی راگەیاند\n2. 👁 ئۆپەراسیۆن و شەڕ لە باکووری کوردستان بەردەوامە 04-10-2018\n3. 👁 ئەمیری کۆمەڵ پیرۆزبایی لە سەرۆک کۆمار دەکات\n4. 👁 بۆ بزوتنەوەی گۆڕان و کۆمەڵی ئیسلامی و یەکگرتووی ئیسلامی لەبەردەم بەرپرسیاریەتیەکی مێژویداین\n5. 👁 پۆلیسی پارێزگای سلێمانی سوپاسی هاوڵاتیان دەکات\n6. 👁 راگەیاندنی مەکتەبی سیاسی یەکێتیی نیشتمانیی کوردستان روونکردنەوەیەکی لەسەر لێدوانەکانی مەسعود حەیدەر بڵاوکردەوە\n7. 👁 راگەیەندراوێک لە دەزگای هەڵبژاردنی یەکێتی نیشتیمانی کوردستانەوە بۆ رای گشتی\n8. 👁 رسالة تهنئة من محي الدين شيخ آلي الی الدكتور برهم صالح\n9. 👁 روونکردنەوە و سوپاسنامەیەک لە فوئاد حوسێنەوە\n10. 👁 عەلی قەرەداغی پیرۆزبایی لە د.بەرهەم دەکات\n11. 👁 لیژنەی ئەمنی سلێمانی رایدەگەیەنێت داوا لە هەموو لایەک دەکەین لە کاتی راگەیاندنی ئەنجامە بەراییەکانی هەڵبژاردنی پەرلەمانی کوردستان پابەندبن بە یاساکان\n12. 👁 لە هەڵمەتی گەردەلوولی جزیر 18 چەتەی دیکەی داعش کوژران 04-10-2018\n13. 👁 مەسعود بارزانی پەیامێکی پیرۆزبایی بۆ سەرکەوتنی هەڵبژاردن و پارتی بڵاودەکاتەوە\n14. 👁 مەکتەبی سیاسیی پارتی: سەرکەوتنێکی مەزنمان بەدەستهێنا\n15. 👁 وەزارەتی دارایی جیاوازی مووچەی مانگەکانی ساڵی 2017 دەداتەوە بە فەرمانبەران\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 5 2018 10:43AM باشترکراوە\n👁 ئەم بابەتە 3,378 جار بینراوە\n📷 فایلی وێنە 1.0.1 93 KB Oct 2 2018 8:32AM هاوڕێ باخەوان